title: Dong Mingzhu

text:
Yhdysvaltalainen talousjulkaisu Forbes luokitteli Dongin vuoden 2017 maailman vaikutusvaltaisimpien naisten listallaan sijalle 66. Talousjulkaisu Fortune sijoitti hänet maailman talouselämän kansainvälisten (ei-yhdysvaltalaisten) naisvaikuttajien 4. sijalle (2017).
Dong suoritti korkeakoulututkinnon tilastotieteestä valtionvirkailijoiden koulutukseen keskittyneessä korkeakoulussa Anhuin Wuhussa (1975). Hän on leski, yksi lapsi. Hän on Kiinan kommunistisen puolueen jäsen. Häntä on luonnehdittu sitkeytensä ja vaativuutensa vuoksi "rautarouvaksi", eikä hän juuri pidä lomapäiviä työstään.


title: Katherine Johnson

text: Katherine Johnson (s. 26. elokuuta 1918 Länsi-Virginia, Yhdysvallat) on afroamerikkalainen matemaatikko, jonka laskelmat olivat tärkeässä osassa Nasan astronauttien lähettämisessä kiertoradalle 1960-luvun alussa ja kuuhun vuonna 1969.


title: Katherine Johnson

text: Vuonna 2015 Yhdysvaltain silloinen presidentti Barack Obama myönsi Johnsonille Presidential Medal of Freedom -kunniamerkin.


title: Katherine Johnson

text: Taraji P. Henson näytteli Johnsonia vuoden 2016 elokuvassa "Hidden Figures – varjoon jääneet".


title: Come Over When You’re Sober, Pt. 1

text: Come Over When You're Sober, Pt. 1 on yhdysvaltalaisen hiphop-artisti Lil Peepin esikoisalbumi ja myöskin viimeinen, joka julkaistiin hänen elinaikanaan. Åhr julkaisi albuminsa omakustanteena 15. elokuuta 2017, Åhr kuoli kolmen kuukauden päästä fentanyylin yliannostukseen. Albumilta julkaistiin kaksi singleä, "Benz Truck (Гелик)" ja "The Brightside".


title: Come Over When You’re Sober, Pt. 1

text: Åhrin oli tarkoitus julkaista albumi alun perin 11. elokuuta, mutta se julkaistiin kuitenkin 15. elokuuta 2017. Albumi kertoo Åhrin kokemuksista aineiden käytön kanssa ja niiden vaikutuksista hänen henkilökohtaiseen elämäänsä.


title: Elisabetta Sirani

text: Elisabetta Sirani (8. tammikuuta 1638 Bologna – 28. elokuuta 1665 Bologna) oli italialainen taidemaalari. Hänen tyylisuuntansa oli barokki. Hän oli aikansa kuuluisin bolognalainen naistaiteilija, ja hän perusti naisille tarkoitetun taideakatemian.


title: Elisabetta Sirani

text:
Sirani ja hänen sisarensa, joista tuli myös taiteilijoita, saivat taiteellisen perusopetuksensa isältään. Taidehistorioitsija Carlo Malvasia huomasi hänen kykynsä ja rohkaisi ryhtymään ammattitaiteilijaksi. Kun isän terveys heikkeni, Sirani otti hoitaakseen perheen ateljeen.
Säilyneestä kirjanpidosta voidaan päätellä, että Sirani oli erittäin tuottelias taiteilija. Hänen ateljeestaan tuli eräänlainen nähtävyys, monet halusivat nähdä, kuinka nopeasti hän teki hienoja maalauksia.


title: Elisabetta Sirani

text: Kun Elisabetta Sirani oli 27-vuotias, hän yllättäen sairastui ja kuoli. Hänen perheensä oli aivan varma, että kyseessä oli myrkytys. Samoin ajatteli myös lääkäri. Nykyään ollaan taipuvaisempia ajattelemaan, että kyseessä oli sairaus.


title: Anni Lintula

text: Anni Lintula (s.1981) on suomalainen journalisti, liiketoimintajohtaja ja nuorisokulttuurin asiantuntija. Helmikuusta 2018 lähtien hän on työskennellyt A-lehtien nuorten medioiden liiketoimintajohtajana ja A-lehtien johtoryhmän jäsenenä.


title: Anni Lintula

text: Lintula on valmistunut medianomiksi Laurea Ammattikorkeakoulusta vuonna 2006, sitä ennen hän on opiskellut journalismia vuonna 2004 Tukholman yliopistossa. Hän on työskennellyt aiemmin tyttöjenmedia Demin päätoimittajana (2012–2017), toimituspäällikkönä (2010–2011), toimitussihteerinä (2008–2009) ja toimittajana (2006–2007). Lintula on perustanut YouTube-kulttuuriin erikoistuneen Tube-lehden vuonna 2016.


title: Anni Lintula

text: Lintula on julkaissut kirjan "Nuoren toimittajan eloonjäämisopas" (Gummerus, 2009) yhdessä toimittaja Meri Valkaman kanssa.


title: Milwaukee Breakwater Lighthouse

text: Milwaukee Breakwater Lighthouse eli Milwaukeen aallonmurtajan majakka sijaitsee Yhdysvaltojen Wisconsinin osavaltiossa Michiganjärvessä. Se kuuluu meriturvallisuusjärjestelmään, joka takaa aallonmurtajien näkyvyyden vesiliikenteelle. Kolmen kilometrin pituinen pohjoinen aallonmurtaja valmistui betonista vuonna 1925 suojaamaan Milwaukeen kaupunkia Milwaukeejoen suulla sekä sen sataman liikennettä korkeilta makean veden aalloilta. Seuraavana vuonna 1926 valmistui nykyinen art deco -tyyliseksi luonnehdittu majakkarakennus terästorneineen, ja sen lamppu Fresnel-linsseineen sytytettiin 1927. Majakka on automatisoitu vuonna 1966. Majakan korkeus on noin 20 metriä valonlähteineen Se lähettää punaista valoa kymmenen sekunnin välein. Alkuperäinen linssi on sijoitettu Wisconsinin merimuseoon..


title: Milwaukee Breakwater Lighthouse

text: Nykyistä majakkaa edelsi majakkalaiva 1910-luvulla ja tilapäinen majakka, ja sen ohella toimii laiturin loisto Milwaukee Pierhead Light.


title: Jelena Vujičić

text: Jelena Vujičić (s. 24. tammikuuta 2001) on montenegrolainen alppihiihtäjä. Hänen seuransa on Savin Kuk 2017.


title: Jelena Vujičić

text: Vujičić osallistui vuoden 2018 talviolympialaisiin. Hän sijoittui suurpujottelussa 58:nneksi ja keskeytti pujottelussa.


title: Kansan suojeluyksiköt

text: Ihmisten suojeluyksiköt (arabiaksi: وحدات حماية الشعب, kurdiksi:: ;یەکینەکانی پاراستنی گەل (Yekîneyên Parastina Gel eli YPG), syyriaksi: ܚܕܝ̈ܘܬܐ ܕܣܘܬܪܐ ܕܥܡܐ (Ḥdoywotho d'Sutoro d'Amo")" on Syyriassa toimiva aseistautunut ryhmä eli armeija. Se puolustaa Rojavaa eli Pohjois-Syyrian tasavaltaa, joka on Syyriassa sijaitseva itsehallintoalue.


title: Kansan suojeluyksiköt

text: Suojeluyksiköt on Kansanvaltaisen liittopuolueen (PYD) aseellinen siipi. YPG on liittoutunut Turkissa perustetun Kurdistanin työväenpuolueen (PKK) kanssa.


title: Kansan suojeluyksiköt

text: Suojeluyksiköiden mukaan sillä on vuonna 2018 järjestäytynyttä toimintaa Afrinin, Kobanen ja Ciziren piirikunnissa sekä Aleppo’n Sheikh Maqsoudin kaupunginosassa.


title: Kansan suojeluyksiköt

text: Pienemmät ryhmät perustivat Kansan suojeluyksiköt järjestönä vuonna 2004 suojelemaan ihmisiä Syyriassa vallassa olleen Baath-puolueen hallinnon tekemiltä hyökkäyksiltä. Suojeluyksiköt järjestäytyivät monissa kaupungeissa ja taistelivat hallintoa vastaan. Virallisesti suojeluyksiköt perustettiin vuonna 2011.


title: Kansan suojeluyksiköt

text: Suojeluyksiköt valtasi Kobanen heinäkuussa 2012. Elokuussa 2014 suojeluyksiköt liittyi kansainväliseen Islamilaista valtiota vastaan hyökkäävään liittoumaan. Lokakuussa 2014 Islamilainen valtio saartoi Kobanea kolmesta suunnasta ja neljäs oli Turkin raja. Turkki salli suojeluyksikön jäsenten paeta Islamilaista valtiota Turkin puolelle, mutta myös esti Turkin ja Syyrian kurdeja osallistumasta väkivaltaisuuksiin. Vuonna 2014 noin 65 % suojeluyksiköiden jäsenistä oli miehiä ja noin 35 % naisia.


title: Alice Robinson

text: Alice Robinson (s. 1. joulukuuta 2001) on uusiseelantilainen alppihiihtäjä. Hänen seuransa on Queenstown Alpine Ski Club.


title: Alice Robinson

text: Robinson osallistui vuoden 2018 talviolympialaisiin. Hän sijoittui suurpujottelussa 35:nneksi ja keskeytti pujottelussa.


title: Alice Robinson

text: Maailmancupissa Robinson esiintyi ensimmäisen kerran tammikuussa 2018 Kranjska Gorassa. Hän on laskenut ulos kaikissa neljässä MC-kilpailussaan.


title: Alice Robinson

text: Nuorten MM-kilpailuissa 2018 Davosissa Robinson laski ulos sekä pujottelussa että suurpujottelussa.


title: Juudean ja Samarian hallintoalue

text: Juudean ja Samarian hallintoalue on Israelin hallituksen käyttämä nimitys Israelin länsirannalle.


title: Valmetin historia

text: Valmet Oyj on valtion entinen asetehdas ja nykyään jättiyritys, joka on kokenut monta muodonmuutosta. Valmetin taustalla on yli 200 vuoden teollisuushistoria. Valmet syntyi uudestaan joulukuussa 2013, kun sellu-, paperi- ja voimantuotantoliiketoiminnat irtautuivat Metso Oyj:stä. Tämä artikkeli kertoo Valmetin vaiheista vuoteen 2013 asti.


title: Valmetin historia

text: Valmetin juuret ulottuvat 1750-luvulle. Helsingin edustalla sijaitsevassa Viaporin (Suomenlinnan) linnoituksessa toimi tällöin pieni allastelakka, joka päätyi 1900-luvulla Suomen valtion omistukseen ja osaksi Valmetia. Tamfelt, josta kehittyi yksi johtavista teknisten tekstiilien toimittajista, perustettiin 1797. Tamfeltin toiminnot ovat nykyään osa Valmetin Palvelut -liiketoimintalinjaa.


title: Valmetin historia

text: Useat yrityksistä, jotka ovat osa uutta Valmetia, on perustettu 1800-luvulla. Karlstads Mekaniska Werkstad (KMW) aloitti toimintansa Ruotsissa vuonna 1865. Beloit Corporation aloitti 1858 valimotoiminnan Beloitin kaupungissa Wisconsinin osavaltiossa Yhdysvalloissa. Sunds Bruk, Sunds Defibrator Industries Ab:n edeltäjä, perustettiin Ruotsissa vuonna 1868.


title: Valmetin historia

text: Syksyllä 1944 valtion asetehtaat siirrettiin puolustusministeriöltä kauppa- ja teollisuusministeriön alaisuuteen. Pelättiin, että Neuvostoliitto laskee aseteollisuudenkin työvoiman asevoimien vahvuuteen, jota Moskovan välirauhansopimus rajoitti merkittävästi. Eduskunta toimi nopeasti tehdessään tämän päätöksen. Asetehtaista muodostettiin vuonna 1946 Valtion Metallitehtaat (VMT, ValMet), johon Suomen valtio yhdisti eri puolilla maata sijainneet sotakorvauksia valmistavat metallitehtaansa. Perustamisvuonna yrityksellä oli noin 6200 työntekijää. Yhtiömuodoksi tuli vuonna 1951 osakeyhtiö ja nimeksi Valmet Oy.


title: Valmetin historia

text: Valmetin puuhamiehenä toimi Reino R. Lehto, kauppa- ja teollisuusministeriön kansliapäällikkö, joka oli myös Sotakorvausteollisuuden valtuuskunnan eli Sotevan pääsihteeri. Vuonna 1951 Lehdosta tuli Valmetin hallintoneuvoston puheenjohtaja.


title: Valmetin historia

text: Yhtiön eri tehtaat, jotka olivat valmistaneet muun muassa sota-aluksia, lentokoneita ja tykkejä, etsivät uusia omia osaamisalueitaan vuosikausia. Ennen pitkää entisissä asetehtaissa alettiin valmistaa muun muassa hammaslääkärintuoleja, trukkeja, paperikoneita ja Terhi-perämoottoreita.


title: Valmetin historia

text: Tykkitehtaan muuntuminen paperikonetehtaaksi oli onnistunut muutos, mutta silläkin oli vaikeuksia päästä länsimarkkinoille niiden tuonnin esteiden vuoksi. Telakkateollisuutta verrattiin aina - negatiivisesti - Wärtsilään. Lentokoneteollisuus ylläpidettiin kansallisen turvallisuuden perusteella, mutta oli tappiollinen. Se oli 1940-luvun Valmetin vahva tuotekehittäjä kehittäen sotakorvaustuotteiksi mm. satamien lukkitrukin. Koko monialakonserni etsi uusia toimialoja, muun muassa autoteollisuus ja instrumentointi, kymmeniä vuosia. Muun muassa autoteollisuutena Valmet toi Suomen teollisuuteen modernin tuotannon laadunvalvontatekniikan. Yrityksen johtamiseen ja päätöksentekoon vaikutti voimakkaasti kansallinen politiikka.


title: Valmetin historia

text: Valmet aloitti paperikoneiden valmistuksen entisellä tykkitehtaallaan Rautpohjassa 1950-luvun alussa ja toimitti ensimmäisen paperikoneensa vuonna 1953. Kansainvälisesti merkittäväksi paperikonevalmistajaksi Valmet kohosi 1960-luvun puolivälissä toimittaessaan useita koneita maailman johtaviin paperiteollisuusmaihin. 1950-luvun alussa Rautpohjan entisessä tykkitehtaassa aloitettiin myös traktorien valmistus.


title: Valmetin historia

text: Vuonna 1961 Valmet oli Suomen kuudenneksi suurin yhtiö ja sillä oli 8 841 työntekijää.


title: Valmetin historia

text: 1970- ja 1980-luvuilla Valmet valmisti muun muassa laivoja, lentokoneita, rynnäkkökivääreitä, vetureita ja traktoreita, mutta vähitellen Valmet alkoi keskittyä paperikoneisiin ja niihin liittyvään teknologiaan.


title: Valmetin historia

text:
Valmetin laivateollisuudella oli telakat Turussa ja Helsingissä (ensin Katajanokalla, myöhemmin Vuosaaressa). Valmet myi telakkansa vuonna 1986 Wärtsilä Oy:lle, joka yhdisti ne omien telakoidensa kanssa Wärtsilä Meriteollisuus Oy:ksi. Tämä yhtiö ajautui konkurssiin vuonna 1989. Sen toimintaa jatkoi ensin Masa Yards Oy, sitten Kvaerner Masa-Yards Oy, Aker Yards Oy, Aker Finnyards Oy, STX Finland Oy ja nykyään Meyer Turku Oy.
Telakkaryhmän myynnin yhteydessä Valmet osti Wärtsilältä paperin jälkikäsittelykoneita valmistavan, Järvenpäässä sijaitsevan konepajan. Konepajasta muodostettiin Valmetin oman paperikonevalmistuksen kanssa tytäryhtiö Valmet Paperikoneet Oy, joka osti Tampellan kartonkikoneiden valmistuksen vuonna 1992.


title: Valmetin historia

text: Valmetin asevalmistus (Tourulan tehdas) siirtyi vuonna 1986 Sako-Valmet Oy:lle, josta tuli myöhemmin Sako Oy. Yhtiön omistaa nykyään italialainen asevalmistaja Beretta.


title: Valmetin historia

text: Traktorien, metsäkoneiden ja kuljetusvälineiden valmistuksen Valmet myi vuonna 1994 Oy Sisu Auto Ab:lle, joka siirtyi vuonna 1997 Partek Oy:n omistukseen. Vuonna 2002 Kone Oyj osti Partek Oyj:n ja vuonna 2004 se myi Sisun suomalaisten yksityishenkilöiden muodostaman sijoittajaryhmän ja yhtiön johdon perustamalle Suomen Autoteollisuus Oy:lle.


title: Valmetin historia

text: Vuonna 1988 Valmetilla oli 17 405 työntekijää.


title: Valmetin historia

text: Heinäkuussa 1999 Valmet yhdistyi Rauma Oy:n kanssa. Syntyi "Valmet-Rauma Oyj", jonka nimi vaihdettiin Metsoksi elokuussa. Paperikoneista tuli Metson yksi liiketoiminta-alue.


title: Valmetin historia

text: Vuonna 2000 Metso osti Beloit Corporationin pehmopaperin- ja paperinvalmistusteknologian sekä sen Yhdysvaltojen ja Ranskan palvelutoiminnot.


title: Valmetin historia

text: Joulukuussa 2006 Metso osti norjalaisen Aker Kvaerner ASA:n Pulping- ja Power -liiketoiminnot. Tämän hankinnan tarkoituksena oli parantaa yrityksen kykyä toimia sellu- ja paperiteollisuuden kokonaistoimittajana ja lisäksi vastata voimantuotannon ja biomassateknologioiden liiketoimintamahdollisuuksiin.


title: Valmetin historia

text: Vuoden 2009 lopussa Metso osti Tamfelt Oyj:n, yhden maailman johtavista teknisten tekstiilien toimittajista.


title: Valmetin historia

text: Ylimääräinen yhtiökokous päätti 1. lokakuuta 2013 jakaa Metso Oyj:n kahdeksi erilliseksi pörssiyhtiöksi; Metsoksi ja Valmetiksi. 31.12.2013 tapahtuneen jakautumisen jälkeen Metson Massa, paperi ja voimantuotanto -liiketoiminnat muodostavat uuden yhtiön, Valmet Oyj:n, kun taas Kaivos ja maarakennus sekä Automaatio -liiketoiminnat muodostavat Metso Oyj:n.


title: Dong

text: Dong tai Đồng voi tarkoittaa seuraavia:


title: Antti Toiviainen

text: Antti Tapani Toiviainen (2. marraskuuta 1947 Porvoo – 28. syyskuuta 2014 Porvoo) oli suomalainen journalisti ja päätoimittaja.


title: Antti Toiviainen

text: Antti Toiviainen syntyi maanviljelijä Yrjö Toiviaisen ja emäntä Kirsti Parkkalin perheeseen. Hänen puolisonsa vuodesta 1972 oli Meri Kristiina Holm. Toiviainen tuli ylioppilaaksi 1967 ja opiskeli Tampereen yliopistossa. Hän työskenteli "Uudenmaan Sanomien" toimittajana 1968 ja 1972 ja "Uusimaa-lehdessä" toimittajana 1971–1972, toimitussihteerinä 1973–1980, uutispäällikkönä 1980–1986, toimituspäällikkönä 1986–1993 ja päätoimittajana vuodesta 1993. Toiviaisella oli myös useita alansa luottamustehtäviä. Päätoimittajan tehtävästä Toiviainen siirtyi takaisin "Uusimaa-lehden" toimittajaksi 1996, mutta joutui hoitamaan päätoimittajan tehtäviä useaan otteeseen väliaikaisesti myöhemmin ja vielä ollessaan jo osa-aikaeläkkeellä.


title: Stanislav Rostotski

text: Stanislav Rostotski (21. huhtikuuta 1922 Rybinsk – 10. elokuuta 2001 Viipuri) oli venäläinen elokuvaohjaaja ja -käsikirjoittaja, joka teki monia suosittuja elokuvia Neuvostoliitossa etenkin 1960- ja 1970-luvulla. Hänen kansainvälisesti tunnetuimat ohjauksensa ovat isäntäänsä etsivästä koirasta kertova traaginen perhe-elokuva "Bim mustakorva" (1977) ja naisista kertova sotaelokuva "Ja ilta oli rauhaisa" (1972), jotka molemmat saivat parhaan vieraskielisen elokuvan Oscar-ehdokkuuden.


title: Stanislav Rostotski

text: Rostotski oli toisen maailmansodan veteraani ja sai ohjatakseen useita sotaelokuvia. Hän opiskeli valtion elokuvainsitituutissa, työskenteli välillä Mosfilmissa nelisen vuotta kunnes palasi viimeistelemään tutkintonsa vuosina 1950–1952, opettajanaan muun muassa Grigori Kozintsev.


title: Stanislav Rostotski

text: Rostotski sai uransa aikana muun muassa kaksi Neuvostoliiton valtionpalkintoa, kansantaiteilijan arvonimen sekä Leninin palkinnon.


title: Sofokus

text: Sofokus Oy eli on suomalainen alustatalouden ja digitaalisen liiketoiminnan asiantuntijapalveluita tarjoava konserni. Sofokuksen toimitusjohtaja on sähköisen liiketoiminnan moniyrittäjä Teemu Malinen.


title: Sofokus

text: Yritys perustettiin vuonna 2000 ja sen toimipisteet sijaitsevat Helsingissä ja Turussa. Yhtiön palveluksessa työskenteli 49 henkilöä huhtikuussa 2018. Konsernin liikevaihto oli tilikaudella 2017 2,34 miljoonaa euroa.


title: Sofokus

text: Sofokus on yksi Suomen nopeimmin kasvavista tietotekniikkayrityksistä. Se on sijoittunut kaksi kertaa peräkkäin Deloitte Fast-50 listalle vuosina 2016 ja 2017. Yritys listattiin vuonna ensimmäistä kertaa 2018 Inc 5000 EU yhtenä Euroopan nopeimmin kasvavista yrityksistä sijalle 2473.


title: Sofokus

text: Sofokuksen yrityskulttuuri nojaa pehmeisiin arvoihin kuten hyvään fiilikseen, luottamukseen ja joukkuehengen rakentamiseen. Yritys on myös ollut kaksi kertaa järjestämässä Django Dames tapahtumaa, jonka tarkoituksena on kannustaa tyttöjä ja naisia tietotekniikan pariin.


title: Sofokus

text: Sofokus-konserniin kuuluu tytäryhtiö Sofokus Push Oy. Sofokus Push Oy on vuonna 2017 perustettu startup-yritysten kasvun kiihdyttämiseen ja startup-sijoittamiseen keskittyvä yhtiö. Yhtiö on sijoittanut muun muassa seuraaviin startup-yhtiöihin: tapahtumanmyyntipalvelu Liveto Group Oy ja paikannuslaitteita tarjoava Confienta Oy. Yhtiö on ollut alusta asti aktiivisesti mukana start-up toiminnan kehittämisessä Suomessa ja mm. mukana tuomassa Kasvu Openia tapahtumaa Turkuun.


title: Sofokus

text: Sofokuksen verkkosivusto


title: FC Barcelona (täsmennyssivu)

text: FC Barcelona voi viitata saman urheiluseuran eri jaostoihin:


title: Star Wars: Battlefront II (vuoden 2017 videopeli)

text: Star Wars: Battlefront II on Digital Illusionsin kehittämä ja Electronic Artsin julkaisema toimintapeli. Peli on julkaistu vuonna PlayStation 4:lle, Windowsille ja Xbox Onelle. Peli on jatkoa vuoden 2015 pelille "".


text: Peliä kohtaan on käynnistetty selvityksiä uhkapeleihin verrattavasta sisällöstä. Seurauksena Belgia on päättänyt kieltää nk. loot box sisällön ja Havaiji tarkastelee mikrotransaktioiden kieltämistä.


title: Raen kunta

text: Raen kunta sijaitsee Pohjois-Virossa Harjumaan maakunnassa.


title: Raen kunta

text: Kunta sijaitsee Tallinnan kaikkoispuolella ulottuen Tallinnan rajalta noin 25 kilometrin päähän lounaaseen rajoittuen Kosen kuntaan. Raen muita naapurikuntia ovat lännessä Kiilin kunta sekä idässä Jõelähtmen ja Raasikun kunnat..


title: Raen kunta

text: Raen kunnan asema säilyi muuttumattomana vuoden 2017 kuntauudistuksessa. Kunnassa on 17 968 asukasta (1.1.2018).


title: Raen kunta

text: Kunta muodostuu Assakun, Jürin, Lagedin, Peetrin ja Vaidan pienkauppaloista (alevik) sekä 27 kylästä (küla). Kunnan keskuspaikka on Jüri.


title: Raen kunta

text: Valtatie 2 Tallinnasta Tarttoon ja valtatie 11 (Tallinnan eteläinen ohikulkutie) kulkevat Raen halki. Tallinnan Lennart Meri -lentoasema sijaitsee Raen pohjoisrajalla.


title: Doumba

text: Doumba on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 30 kilometriä Koulikorosta pohjoiseen. Kunnassa on 7 500 ja keskuskylässä 2 300 asukasta (vuonna 2009).


title: Doumba

text: Doumban kunnan pinta-ala on 250 neliökilometriä. Se rajoittuu pohjoisessa Koulikoron piirin Sirakorolan ja muissa ilmansuunnissa Koulan kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on savannia.


title: Doumba

text: Vuonna 1996 perustettuun kuntaan kuuluu seitsemän kylää. Aikaisemmin ne kuuluivat Koulan arrondissementtiiin ja sitä ennen Dialakoron, Fanin ja Koulan kantoneihin.


title: Doumba

text: Seudun pääelinkeinot ovat maanviljely, karjanhoito ja kaupankäynti. Doumbassa ja Fanissa pidetään viikottaiset markkinat.


title: Risto Vanarin piilokamera

text: Risto Vanarin piilokamera on Risto Vanarin ohjaama elokuva vuodelta 1979. Se poikkeaa "tavallisesta" elokuvasta sillä, että siinä ei ole käsikirjoitusta tai dialogia, vaan kaikki on improvisoitua.


title: Risto Vanarin piilokamera

text: Elonet.fi


title: Liike Nyt

text: Liike Nyt on huhtikuussa 2018 perustettu suomalainen sitoutumaton poliittinen kansanliike. Liike Nyt korostaa omassa mallissaan avointa vuorovaikutusta sekä poliittisen päätöksenteon joukkoistamista. Liike Nyt haluaa omalla toiminnallaan luoda alustan dialogiselle päätöksenteolle, jossa paras argumentti voittaa.


title: Liike Nyt

text: Liike Nyt -liikkeen perustajia ovat Sarian Antila, Helene Auramo, Tuomas Enbuske, Hjallis Harkimo, Mikael Jungner, Karoliina Kähönen ja Alex Nieminen.


title: Liike Nyt

text: Elokuussa 2018 mukaan liittyivät turkulaisessa kunnallispolitiikassa toimivat kiinteistövälittäjä ja juontaja Jethro Rostedt ja yökerhoyrittäjä Sedu Koskinen.


title: Liike Nyt

text: Liike Nyt -liike ilmoitti marraskuussa 2018 että lähtee mukaan vuoden 2019 eduskuntavaaleihin. Heillä on tavoitteena saada valtakunnallisesti vähintään 150 vaaliehdokasta.


title: Liike Nyt

text: Tammikuussa 2019 liike julkisti 48 eduskuntavaaliehdokasta, jotka koostuvat tavallisista ihmisistä ja eri alojen asiantuntijoista. Myös liikkeen perustaja Hjallis Harkimo on ehdolla Uudenmaan vaalipiiristä.


title: Liike Nyt

text: Tammikuussa 2019 entinen puhemies Maria Lohela loikkasi Sinisestä Tulevaisuudesta Liike Nytiin.


title: Liike Nyt

text: Liike Nyt -liikkeen perustamista on perusteltu uusien toimintatapojen tuomisena politiikkaan sekä näkyvyyden lisäämisellä. Mikael Jungner luonnehti tarvetta uudelle polittiselle liikkeelle sillä, että olemassa olevat puolueet ja poliittinen kulttuuri kaipaavat ravistelua.


title: Liike Nyt

text: Liike Nyt sai julki tullessaan suurta mediahuomiota. Ensimmäiset uutiset uuden liikkeen perustamisesta tulivat julki 18. huhtikuuta 2018, kun "Helsingin Sanomat" uutisoi Hjallis Harkimon ja Mikael Jungnerin olevan perustamassa uutta poliittista liikettä. Jungner painotti että kyseessä on nimenomaisesti uusi poliittinen liike tavanomaisen puolueen sijasta. Erona tavanomaiseen puolueeseen Jungner ilmoitti vallan tavoittelun sijasta pyrkimyksen muuttaa vakiintuneita toimintamalleja digitalisaatiota hyväksi käyttäen.


title: Liike Nyt

text: Torstaina 19. huhtikuuta lehdistön huhut uuden liikkeen perustamisesta saivat lisää pontta alleen, kun Hjallis Harkimo vahvisti omassa lehdistötilaisuudessaan eroavansa kokoomuksesta. Harkimo kertoi eronsa syyksi näkemykselliset ristiriitaisuudet puoluetta kohtaan sekä puoluejohdon autoritaarisuuden.


title: Liike Nyt

text: Varsinaisesti liikkeen perustaminen tuli julkisuuteen lauantaina 21. huhtikuuta, kun Harkimo oli vieraana Ykkösaamun Jari Korkin haastattelussa. Haastattelussa paljastettiin muun muassa muut perustajajäsenet, jotka ovat Harkimon ja Jungnerin lisäksi viestinnän ammattilainen Sarian Antila, Slushin perustajana tunnettu Helene Auramo, toimittaja Tuomas Enbuske, väitöskirjatutkija Karoliina Kähönen sekä yrittäjä Alex Nieminen. Torstaina 26. huhtikuuta Harkimo perusti eduskuntaryhmän nimeltä Liike Nyt (liik). Syyskuussa Liike Nyt avasi ensimmäisen toimistonsa Helsinkiin.


title: Liike Nyt

text: Liike Nyt -liikkeen perustaminen ja siihen liittyvä Harkimon ero kokoomuksesta herätti voimakasta kritiikkiä niin puoluetoimijoissa kuin mediassakin. "Ilta-Sanomien" politiikan erikoistoimittaja Timo Haapala luonnehti omassa kommentissaan Harkimon siirtoa ”narsistiseksi farssinäytelmäksi”, jossa yrityselämässä kannuksensa tehnyt Harkimo ei kykene hyväksymään polittiisen koneiston toimintamalleja. Vihreiden kansanedustaja Ville Niinistö kyseenalaisti Ykkösaamun haastattelussa tarpeen ”keski-ikäisten ja hyväosaisten miesten kapinaliikkeelle” allekirjoittaen kuitenkin väitteen Harkimon esiintuomille asioille poliittisen järjestelmän muutostarpeista.


title: Galician lippu

text: Galician lippu ilmestyi ensi kertaa 1800-luvulla. Se perustuu todennäköisesti keskiaikaisen Galician kuningaskunnan lippujen väreihin. Lippu oli todennäköisesti alun perin sininen pyhän Andreaksen risti valkoisella taustalla. Valkoinen, sininen ja kultainen ovat aina liittyneet Galiciaan. Malja ja kultaiset ristit sinisellä taustalla ovat olleet Galician tunnuksia keskiajasta lähtien.


title: Galician lippu

text: 1800-luvulla monta tuhatta galicialaista muutti Amerikkoihin. Galicialaiset luulivat muuttolaivoissa liehuvia A Coruña -lippuja Galician lipuiksi. Saavuttuaan uuteen maahan galicialaiset alkoivat käyttää A Coruña -lippuja. Vuosia myöhemmin lippu ylitti Atlantin takaisin kotimaahan, ja siitä tuli Galician virallinen lippu.


title: Patricia Wrightson

text: Alice Patricia Wrightson (19. kesäkuuta 1921 Lismore, Uusi Etelä-Wales, Australia – 15. maaliskuuta 2010 Lismore, Uusi Etelä-Wales, Australia) oli australialainen kirjailija


title: Patricia Wrightson

text: Wrightsonin isä oli juristi. Hän tarjosi tyttärelleen kasvatuksen, johon sisältyi "kirjallisuutta, filosofiaa ja ihmettä". Perheessä oli kuusi lasta. Toisen maailmansodan aikana hän työskenteli ammustehtaassa ja sen jälkeen sairaalan hallinnossa Bonalbossa 1946–1960. Sinä aikana hän alkoi kirjoittaa lapsille kirjoja, joista ensimmäinen, "The Crooked Snake", sai vuonna 1956 australialaisen lastenkirjapalkinnon Vuoden kirja. Seuraavien vuosikymmenten aikana hän kirjoitti kolmattakymmentä kirjaa ja sai palkintoja ja tunnustuksia. Hänen mukaansa sai vuonna 1999 alakoululaisten kirjallisuuspalkinto nimen Patricia Wrightson Prize.


title: Nils Fredrik Perander

text: Nils Fredrik Perander (9. marraskuuta 1816 Liperi – 9. huhtikuuta 1854 Kuopio) oli suomalainen juristi ja Kuopion pormestari.


title: Nils Fredrik Perander

text: Peranderin vanhemmat olivat Liperin kirkkoherra Niklas Johan Perander (1763–1831) ja Gustava Charlotta Savenius. Hän kävi Kuopion triviaalikoulua ja Porvoon lukiota ja pääsi ylioppilaaksi Helsingissä 1835. Perander suoritti Helsingin yliopistossa tuomarintutkinnon 1842 ja oli auskultanttina Vaasan hovioikeudessa. Hän sai varatuomarin arvon 1845 ja hänestä tuli Kuopion pormestari 1847.


title: Nils Fredrik Perander

text: Perander oli naimisissa vuodesta 1849 opettajatar Emma Kristina Ehrströmin (k. 1897) kanssa jonka isä oli Pietarin ruotsalaisen Katariinan seurakunnan kirkkoherra Erik Gustaf Ehrström. Heidän poikansa oli Viipurin hovioikeuden hovioikeudenneuvos Nils August Perander ja tyttärenä runoilija Emma Åkerman o.s. Perander.


title: Explorer 7

text: Explorer 7 laukaistiin lokakuussa 1959 Juno II-raketilla Cape Canaverilta kiertorataan, joka on läpimitaltaan 573 km x 1073 km ja sillä on 50.27° inklinaatio. Se suunniteltiin mittaamaan Auringosta tulevaa röntgen-säteilyä, varattuja energia-partikkeleita ja kosmisia säteitä. Toissijaisiin tavoitteisiin kuuluvat datan kerääminen mikrometeoriitti-törmäyksistä, kerätä tietoa molekyyli-sputteroinnista ja Maapallon ilmakehän lämpötasapainon tutkiminen.


title: Helsingin nuorisoneuvosto

text: Helsingin nuorisoneuvosto (; ) on kuntalain edellyttämä nuorten vaikuttamiselin. Se on vuosittain vaaleilla valittava kolmenkymmenen 13–17-vuotiaan helsinkiläisnuoren vaikuttajaryhmä, joka huolehtii siitä, että nuoria kuunnellaan Helsingin päätöksenteossa. Nuorisoneuvosto on osa Helsingin nuorten vaikuttamisjärjestelmä Ruutia. Nuorisoneuvosto kokoustaa säännöllisesti noin kahden viikon välein, yleensä jokaisen kuukauden 4. ja 19. päivänä eli kaksi kertaa kuukaudessa. Kokoukset pidetään aina arkipäivisin. Helsingin nuorisoneuvosto tunnettiin aiemmin nimellä Ruudin ydinryhmä. Ydinryhmä vaihtoi nimensä nuorisoneuvostoksi vuoden 2018 alussa. Vuoden 2019 neuvostossa jäseniä on ensimmäistä kertaa 30 kahdenkymmenen sijaan.


title: Helsingin nuorisoneuvosto

text: Helsingin nuorisoneuvoston puheenjohtajana toimii tällä hetkellä Jim Koskinen.


title: Helsingin nuorisoneuvosto

text: Varapuheenjohtajina toimivat Jesse Lomma sekä Kaapo Haapanen.


title: Helsingin nuorisoneuvosto

text:
Sihteerinä toimii Oona Sainio ja varasihteerinä Vivian Ljungqvist.
Kaupunginhallitus asetti Helsingin nuorisoneuvoston vuodeksi 2019 kokouksessaan 17. joulukuuta 2018.
Tammikuusta 2019 lähtien nuorisoneuvoston jäsenillä on kokeiluluontoisena käynnissä läsnäolo- ja puheoikeus kaikissa neljässä Helsingin kaupungin toimialalautakunnassa. Lautakuntakokeilua ehdottivat kaupungille nuorisoneuvoston asettaman aihetta edistävän työryhmän jäsenet puheenjohtaja Jim Koskinen, varapuheenjohtaja Kaapo Haapanen sekä edustajat Evi Koivunen ja Kasper Rautalinko. Lautakunnissa tehdään koko kaupunkia koskevat tärkeät päätökset.


title: Helsingin nuorisoneuvosto

text: Uudenmaan maakuntaan perustettiin maakunnallinen nuorisovaltuusto 4. lokakuuta 2017.


title: Helsingin nuorisoneuvosto

text: Maakunnallinen nuorisovaltuusto koostuu 42 maakuntanuorisovaltuutetusta. Helsingillä on viisi edustajaa maakunnallisessa nuorisovaltuustossa.


title: Helsingin nuorisoneuvosto

text: Uudenmaan maakunnallisen nuorisovaltuuston kautta nuoret pääsevät mukaan maakuntauudistuksen valmisteluun. Maakunnallisen nuorisovaltuuston jäsenet ovat Uudenmaan kuntien nuorisovaltuustojen ja muiden nuorten vaikuttajaryhmien jäseniä.


title: Harald Leonard Neovius

text: Harald Leonard Neovius (21. marraskuuta 1863 Orel, Venäjän keisarikunta – 19. tammikuuta 1930 Helsinki) oli suomalainen arkkitehti.


title: Harald Leonard Neovius

text: Neoviuksen vanhemmat olivat kenraaliluutnantti Frithiof Alfred Neovius (1830–1895) ja Anna Natalie Geschwend (1829–1887). Hän valmistui arkkitehdiksi Helsingin Polyteknillisestä opistosta.


title: Harald Leonard Neovius

text: Neoviuksen sisaruksia olivat toimittaja Arvid Neovius, pankinjohtaja Arthur Alfred Neovius ja kansanedustaja, koulunjohtaja Dagmar Neovius.


title: Neptunuksenmalja

text: Neptunuksenmalja ("Cliona patera") on sarveispiisieniin kuuluva sienieläin. Se on suuri, maljaa tai viinilasia muistuttava sienieläin, joka kasvaa korkeudeltaan ja halkaisijaltaan metrin mittaiseksi. Jalka on kiinnittynyt maahan ”juurilla”. Sen väri vaihtelee valkoisesta keltaiseen.


title: Neptunuksenmalja

text: Lajin epäiltiin kuolleen maailmanlaajuisesti sukupuuttoon, mutta se löydettiin uudelleen Singaporesta vuonna 2011.


title: Arthur Alfred Neovius

text: Arthur Alfred Neovius (26. kesäkuuta 1869 Moskova, Venäjän keisarikunta – 20. huhtikuuta 1938 Helsinki) oli suomalainen juristi, Liittopankin toimitusjohtaja ja Suomen pankkiyhdistyksen asiamies.


title: Arthur Alfred Neovius

text: Neoviuksen vanhemmat olivat kenraaliluutnantti Frithiof Alfred Neovius (1830–1895) ja Anna Natalie Geschwend (1829–1887). Hän pääsi ylioppilaaksi 1885 Suomen kadettikoulusta ja valmistui Helsingin yliopistosta filosofian kandidaatiksi 1888, filosofian maisteriksi 1890 ja molempien oikeuksien kandidaatiksi 1892.


title: Arthur Alfred Neovius

text: Neovius oli Porin kauppaopiston johtajana 1893–1895 ja Suomen Yhdyspankin pääkonttorissa kamreerina 1896–1906. Hän oli Suomen Kauppapankin pääjohtajana 1907–1914, Suomen pankkiyhdistyksen asiamiehenä 1914–1917, Turun Osakepankin Helsingin konttorin pääjohtajana 1917–1920 sekä Liittopankin Helsingin konttorin pääjohtajana 1921–1924. Viimeksi Neovius toimi Suomen pankkiyhdistyksen asiamiehenä vuodesta 1926 alkaen.


title: Arthur Alfred Neovius

text: Neovius oli Helsingin rahatoimikamarin jäsenenä 1917–1918 ja Suomen senaatin raha-asiain edustajana Saksassa ja kauppatoimikunnan jäsenenä Berliinissä 1918.


title: Arthur Alfred Neovius

text: Arthur Alfred Neovius oli naimisissa vuodesta 1893 Nina Gabriella Geitlinin kanssa ja avioeron jälkeen toisen kerran naimisissa vuodesta 1919 Martha Rothen, o.s. Avellan kanssa. Neoviuksen sisaruksia olivat toimittaja Arvid Neovius, arkkitehti Harald Leonard Neovius ja kansanedustaja, koulunjohtaja Dagmar Neovius.


title: Iittalan musiikin kesä

text: Iiittalan musiikin kesä ry on vuonna 2017 perustettu yhdistys. Yhdistyksen pääasiallinen tehtävä on järjestää IIttalan musiikkijuhlia.


title: Iittalan musiikin kesä

text: Yhdistyksen hallitukseen kuuluu Tuomas Nikkanen (musiikkijuhlien taiteellinen johtaja), Riitta Muikku-Piirainen (musiikkijuhlien toiminnanjohtaja), Hillevi Kaarlenkaski sekä varajäsenet.


title: Iittalan musiikin kesä

text: Yhdistys järjesti musiikkijuhlat ensimmäisen kerran kesällä 2017.


title: Iittalan musiikin kesä

text: Yhdistys tilasi hämeenlinnalaiselta säveltäjä Sampsa Ertamolta v.2017 kamarioopperan Yllätä ikuinen virta Toivo Kuulan elämästä juhlistamaan Toivo Kuulan kuoleman 100v juhlavuotta. Teos saa kantaesityksensä kesän 2018 musiikkijuhlille IIttalassa.


Iittalan musiikin kesä


title: Koula (Koulikoron alue)

text: Koula on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 35 kilometriä Koulikorosta pohjoiseen. Kunnassa on 23 400 ja keskuskylässä 3 400 asukasta (vuonna 2009).


title: Koula (Koulikoron alue)

text: Koulan kunta rajoittuu koillisessa Koulikoron piirin Sirakorolan ja Doumban, kaakossa Méguétanin, lounaassa Tienfalan ja Katin piirin Yélékébougoun sekä luoteessa Kolokanin piirin Nossombougoun ja Nonkonin kuntiin. Maisemaa leimaavat ylängöt, tasangot ja sadekauden jälkeen kuivuvat joet.


title: Koula (Koulikoron alue)

text: Kuntaan kuuluu 36 kylää. Väestön pääelinkeino on maanviljely. Tärkeimmät viljelykasvit ovat hirssi, maissi, maapähkinä, puuvilla ja seesami. Lisäksi harjoitetaan karjanhoitoa ja kaupankäyntiä.


title: Koula

text: Koula tarkoittaa seuraavia asioita:


title: Daina Taimina

text: Daina Taimina (s. 19. elokuuta 1954) on latvialainen matemaatikko ja professori. Hän on tunnettu siitä, että mallintaa opiskelijoille monimutkaisia matemaattisia ja geometrisiä malleja kutomalla ne havainnollisiksi esineisiksi.


title: Daina Taimina

text: Taimina suoritti perustutkintonsa Latviassa ja täydensi tutkintoaan opiskelemalla tietojenkäsittelytiedettä. Neuvostokäytänteiden mukaan hän ei voinut väitellä tohtoriksi Latviassa. Hän väitteli matematiikan tohtoriksi Minskissä Valko-Venäjän kansallisesta tiedeakatemiasta. Latvia itsenäistyi uudelleen vuonna 1991, jolloin Taimina sai tohtorin arvon myös Latviasta ja alkoi opettaa Latvian yliopistossa.


title: Daina Taimina

text: Vuonna 1996 Taimina siirtyi Cornellin yliopistoon matematiikan laitokselle. Kun hän osallistui geometrian seminaariin hän näki matemaatikko William Thurstonin tekemiä hauraita paperisia mallinnuksia. Nyt Taimina sai idean: hän voisi tehdä kutomalla kestävämpiä ja havainnollisempia mallinnuksia. Mallinnuksista tuli menestys, yhdessä aviomiehensä matemaatikko ja professori David Hendersonin kanssa Taimina esitteli niitä seminaareissa. Niitä esiintyy myös heidän yhdessä kirjoittamissa kirjoissa kuten "Experiencing Geometry: Eucleidean and non-Eucleidean with History".


title: Daina Taimina

text: Myös taidemaailma on kiinnostunut Taiminan kudontatöistä. Hänen töitään on ollut esillä gallerioissa Yhdysvalloissa Washington D.C.:ssä sekä Latviassa, Belgiassa, Italiassa, Irlannissa ja Iso-Britanniassa.


title: Carme Forcadell

text: Carme Forcadell i Lluís (s. 1955 Xerta) on katalonialainen poliitikko. Hän toimi Katalonian alueparlamentin puhemiehenä vuosina 2015-2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Espanja aloitti Forcadellia vastaan oikeusprosessin jo ennen kansanäänestyksen järjestämistä, koska hän oli puhemiehenä sallinut parlamentissa keskustelun mahdollisesta itsenäistymisestä. Hän puolusti menettelyään vedoten sananvapauteen ja haki asialle kansainvälistä näkyvyyttä muun muassa kirjoittamalla tilanteesta New York Timesiin tammikuussa 2017.


title: Carme Forcadell

text: Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi Forcadellin maksamaan jopa 150 000 euron takuut vastineeksi siitä, ettei hän joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.


title: Carme Forcadell

text: Uusissa Katalonian parlamenttivaaleissa 21. joulukuuta 2017 Forcadell valittiin Katalonian parlamenttiin Katalonian tasavaltalaisen vasemmiston listalta, mutta hän ilmoitti 22. maaliskuuta 2018 yhdessä Dolors Bassan ja Marta Roviran kanssa luopuvansa kansanedustajan paikastaan, jottei heidän mahdollinen uusi vangitsemisensa heikentäisi parlamentin toimintakykyä. Seuraavana päivänä eli 23. maaliskuuta 2018 Forcadell vangittiinkiin siis jo toistamiseen samaan aikaan Bassan, Jordi Turullin, Raül Romevan ja Josep Rullin kanssa heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuna jo loppuvuodesta 2017 lähtien. Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.


title: Ninja Gaiden (NES)

text: Ninja Gaiden (), Euroopassa "Shadow Warriors" on Tecmon vuonna 1988 Nintendo Entertainment Systemille kehittämä ja julkaisema toimintatasohyppelyvideopeli. Pelin kehitys ja julkaisu tapahtui samaan aikaan samannimisen beat 'em up kolikkopelin kanssa. Peli julkaistiin Japanissa joulukuussa 1988, Pohjois-Amerikassa maaliskuussa 1989 ja Euroopassa elokuussa 1991. Peli on käännetty useille muille alustoille, kuten PC Enginelle, Super NES:lle ja matkapuhelimille. Se on myös julkaistu Virtual Consolessa.


title: Ninja Gaiden (NES)

text: Pelissä kuvitteellinen ninja Ryu Hayabusa matkustaa Amerikkaan kostaakseen murhatun isänsä puolesta.


title: Shane Maloney

text: Shane Maloney (1953 Hamilton, Victoria, Australia) on australialainen rikoskirjailija.


title: Shane Maloney

text: Maloney opiskeli yhteiskuntatieteitä ja Aasian historiaa Australian kansallisessa yliopistossa. Hän on ollut Melbourne Comedy Festivalin johtaja. Hän on opettanut 2005 vierailijana Melbournessa La Trobe -yliopiston School of Communication, Arts and Critical Inquiryssa. Romaanien ohella Maloney on kirjoittanut kolumneja, matkakertomuksia, artikkeleita ja kirjaesittelyjä. Kahdesta hänen kirjastaan, "Stiff" ja "The Brush-Off", on tehty elokuvat.


title: Marathit

text: Marathit ovat intialainen kansa, joka asuu Maharashtran ja Goan osavaltioiden alueella Länsi-Intiassa. Marathin kielen puhujia on noin 71 miljoonaa (2001). Marathit ovat pääosin hinduja.


title: Marathit

text: Hetken aikaa 1600-1700-luvulla maratheilla oli oma suurvalta.


title: Etyylibentsoaatti

text: Etyylibentsoaatti (CHO) on estereihin kuuluva orgaaninen yhdiste. Yhdistettä voidaan käyttää hajusteissa. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Etyylibentsoaatti

text: Huoneenlämpötilassa etyylibentsoaatti on väritöntä nestettä. Yhdisteellä on miellyttävä hedelmäinen tuoksu. Etyylibentsoaatti ei liukene veteen, mutta liukenee hyvin moniin orgaanisiin liuottimiin esimerkiksi etanoliin, dietyylieetteriin ja kloroformiin. Luonnossa etyylibentsoaattia on muun muassa omenoissa, banaaneissa ja kirsikoissa.


title: Etyylibentsoaatti

text: Etyylibentsoaattia käytetään hajusteissa esimerkiksi synteettisessä ylang-ylang-öljyssä. Ainetta valmistetaan etanolin ja bentsoehapon välisellä kondensaatioreaktiolla, jota katalysoivat hapot.


title: Tony Kenrick

text: Anthony (Tony) Arthur Kenrick (s. 1935 Sydney, Uusi Etelä-Wales, Australia) on australialainen rikoskirjailija.


title: Tony Kenrick

text: Neljäntoista tunnetun salapoliisiromaanin lisäksi hän on kirjoittanut teoksen "Up Against the House", joka on kadoksissa, sekä muutamia näytelmiä. Kahdesta hänen teoksestaan on muokattu elokuvat, vuonna 1981 "Nobody's Perfekt" romaanista "Two for the Price of One" ja vuonna 1986 "Shanghain yllätys" romaanista "Faraday's Flowers".


title: Clionaida

text: Clionaida on sarveispiisienien luokkaan kuuluva sienieläinlahko. Lajit elävät meri- ja murtovedessä.


title: Johan Fredrik Blomqvist

text: Johan Fredrik Blomqvist (27. syyskuuta 1864 Pernaja – 22. huhtikuuta 1938 Helsinki) oli suomalainen lehtori, voimistelunopettaja ja Suomen olympiakomitean sihteeri.


title: Johan Fredrik Blomqvist

text: Blomqvistin vanhemmat olivat merimies, työmies Jakob Fredrik Blomqvist ja Helena Fredrika Esaiantytär. Hän pääsi ylioppilaaksi 1883 Porvoon ruotsalaisesta lyseosta ja valmistui Helsingin yliopistosta voimistelunopettajaksi 1885.


title: Johan Fredrik Blomqvist

text: Blomqvist oli voimistelunopettajana Porvoon ruotsalaisessa lyseossa 1885–1907 ja Joensuun lyseossa 1907–1911 ja sen jälkeen Helsingin suomalaisen lyseon voimistelun ja terveysopin kollegana ja lehtorina 1911–1931. Hän toimi myös sairasvoimistelijana ja hierojana 1885–1911 sekä oli palomestarina Porvossa 1905–1907 ja Joensuussa 1907–1911. Raittiuspuhujana Blomqvist toimi vuodesta 1931 alkaen.


title: Johan Fredrik Blomqvist

text: Blomqvist oli Joensuun kaupunginvaltuuston jäsenenä 1909–1911 ja Suomen olympiakomitean sihteerinä 1912–1920. Hänestä tuli Suomen voimistelu ja urheiluliiton kunniajäsen 1924, Ylioppilaiden raittiusyhdistyksen kunniajäsen 1928 ja Raittiuden ystävien kunniajäsen 1933. Blomqvist teki vuonna 1911 valmistuneen Joensuun lyseon voimistelusalin (nykyinen Taidekeskus Ahjo) alustavat piirustukset arkkitehti Jac Ahrenbergin tehdessä lopulliset piirustukset.


title: Johan Fredrik Blomqvist

text: Johan Fredrik Blomqvist oli naimisissa 1890–1910 Fanny Maria Janssonin kanssa ja avioeron jälkeen toisen kerran naimisissa vuodesta 1911 Aleksandra Liljeroosin kanssa.


title: Blind Guardianin diskografia

text: Tämä on Blind Guardianin diskografia.


title: Kosti Salonen

text: Kosti Viktor Salonen, käytti Neuvostoliitossa vuodesta 1930 lähtien nimeä Viktor Salo (21. helmikuuta 1892 Turku – 22. huhtikuuta 1938) oli suomalainen filosofian kandidaatti, toimittaja ja opettaja. Hän sirrtyi 1924 Neuvostolittoon ja toimi Karjalan tasavallassa opetus- ja julkaisutoiminnan tehtävissä. Salonen teloitettiin Stalinin puhdistusten aikana.


title: Kosti Salonen

text: Salosen vanhemmat olivat Turun Halisissa asunut seppä Frans Viktor Salonen ja Vilhelmiina Josefiina Salonen. Hän pääsi kansakoulunopettajansa ehdotuksesta käymään Turun klassillista lyseota ja valmistui ylioppilaaksi 1913. Salonen opiskeli sitten Helsingin yliopistossa suomen kieltä, Suomen historiaa ja kansantaloutta. Hänen opettajanaan yliopistossa toimi muun muassa dosentti Edvard Gylling. Salonen valmistui filosofian kandidaatiksi keväällä 1917.


title: Kosti Salonen

text: Turussa hän meni mukaan työväenliikkeen toimintaan ja toimi Turun miliisissä marraskuun 1917 yleislakon aikana. Hänet valittiin Turun kaupungin tuotantokomiteaan ja sitten Suomen sisällissodan alussa kaupungin talouskomitean sihteeriksi. Salonen joutui sodan loppuvaiheessa Lahden taistelun jälkeen valkoisten vangiksi ja vankileirille. Vapauduttuaan marraskuussa 1918 hän oli ensin työssä isänsä pajassa ja sitten huhtikuusta 1919 alkaen sanomalehden toimittajana Kansan Lehdessä Tampereella. Hän joutui kuitenkin pian eroamaan sosialidemokraattien lehdestä kommunistiseen liikkeeseen omaamiensa suhteiden ja radikaalien mielipiteidensä vuoksi. Salonen liittyi Suomen Sosialistisen Työväenpuolueen jäseneksi maaliskuussa 1920 ja hän oli sitten Oulussa ilmestyneen Pohjan Kansa-lehden ja sen seuraajien toimittajana ja päätoimittajana vuoteen 1923 saakka. Salonen pidätettiin toukokuussa 1923 syytettynä kiellettyyn Suomen Kommunistiseen puolueeseen kuulumisesta. Hän oli 7 kuukauden ajan tutkintavankeudessa Turun lääninvankilassa. Vapauduttuaan Salonen pakeni Pohjanlahden yli Ruotsiin vuodenvaihteessa 1923–1924 kun häntä uhkasi uusi pidätys. Ruotsissa poliitisen pakolaisen aseman saanut Salonen siirtyi sitten vaimonsa kanssa 1924 Neuvostoliittoon Leningradiin jossa hän opiskeli venäjän kieltä ja toimi Lännen vähemmistökansallisuuksien yliopiston suomalaisen osaston lehtorina.


title: Kosti Salonen

text:
Salonen siirtyi maaliskuussa 1926 Karjalan aluekomitean palvelukseen tieteelliseen ja kasvatukselliseen työhön
Petroskoihin. Hän toimi aluksi toisen asteen keskikoulun johtajana ja opettajana. Viktor Salo-nimeä käyttämään siirtynyt Salonen oli vuodesta 1930 alkaen Kustannusliike Kirjan palveluksessa ja toimi Petroskoin Kasvatustieteellisen Korkeakoulun eli Instituutin dosenttina julkaisten useita oppikirjoja. Hänelle ehdotettiin professorin arvonimeä mutta sitä hän ei ehtinyt saada.


title: Kosti Salonen

text: Stalinin puhdistusten aikana 1930-luvun lopulla Saloa syytettiin "porvarillisen nationalistisen politiikan harjoittamisesta". Hänet erotettiin työstään 1937 ja hän menetti myös kommunistisen puolueen jäsenyyden. Salo pidätettiin helmikuussa 1938. Hänet tuomittiin kuolemaan vakoilusta ja hänet ammuttiin huhtikuussa 1938 Karhumäen piirin Sandarmohissa. Salon maine palautettiin 1956.


title: Kosti Salonen

text:
Kosti Salonen oli naimisissa Ella Ala-ahon (1900–1987) kanssa. Heillä oli kolme lasta.
Turkulainen kirjailija Harri Raitis julkaisi vuonna 2010 Salosen elämänvaiheista romaanin "Vakaumuksen tähden".


title: Kosti Salonen

text: Nimellä "V. Salo":


title: Erra (jumala)

text: Erra tai Irra on mesopotamialaisessa mytologiassa kulkutautien ja vitsausten jumala. Hän vastaa Namtaria, jota Enlil käytti pelotellakseen sumerien meluisia kaupunkeja. Myös Anu lähetti Erran rankaisemaan häntä vastaan kapinoivia. Toisessa myytissä Erra aiheutti valtavaa tuhoa sillä aikaa kun Marduk kävi manalassa.


title: Caroline Hagen Kjos

text: Caroline Marie Hagen Kjos (s. 1984) on norjalainen, Sveitsissä asuva yritysjohtaja, perijätär ja miljardööri. Hän oli alkuvuonna 2018 Norjan rikkain nainen. Vuonna 2014 hänet valittiin perheen holdingyhtiö Canica AS:n hallituksen puheenjohtajaksi. Hänelle myös siirrettiin vuosina 2014–2015 selvä enemmistö yhtiön osakepääomasta. Maaliskuussa 2018 yhdysvaltalainen talousjulkaisu Forbes arvioi Kjosin varallisuudekseen 2,8 miljardia dollaria.


title: Caroline Hagen Kjos

text: Hagen Kjos työskentelee projektipäällikkönä perheyhtiön sveitsiläisessä tytäryhtiössä. Alhaista tulo- ja varallisuusveroa mainostavan Sveitsin Schwyzin kantoniin vuonna 2009 muuttanut Hagen Kjos peri vuonna 2014 enemmistöomistajuuden yhtiöstä isältään Stein Erik Hagenilta. Vuonna 2015 Hagen Kjosin omistusosuus perheen pääyhtiö Canicasta kasvoi 99,75 prosenttiin. Järjestelyjen seurauksena Hagen Kjosin isälle Sten Hagenille jäänyt omistusosuus on nimellisarvoltaan vain 0,25 prosenttia, mutta näille osakkeilla kuuluu 70 prosentin äänioikeus yhtiön asioista päätettäessä. Canica on monialakonserni Orklan pääomistajia; Orkla on ostanut Suomesta useita elintarvikealan yrityksiä (yhdistetty Orkla Foods Finlandiin ja Orkla Confectionery & Snacksiin; tuotteina muun muassa Pandan makeiset ja Taffel-perunalastut). Orklan hallituksen puheenjohtaja on Sten Hagen, jonka varajäsen Hagen Kjos on.


title: Caroline Hagen Kjos

text: Hagen Kjos on suorittanut alemman korkeakoulututkinnon (BBA) New Yorkissa toimivassa oppilaitoksessa (Parsons The New School for Design). Vuonna 2015 hänen perheeseensä kuului aviopuolison ohella kaksi lasta.


title: De tribus impostoribus

text: De tribus impostoribus ("Kolme huijaria") on ateismin historiaan kuuluva olemassa olleeksi väitetty kirja, josta ei ole löytynyt yhtä kappaletta. Kirjassa olisi käsitelty kolmea huijariksi sanottua uskonnon perustajaa, Moosesta, Jeesusta ja Muhammedia. Tekijöiksi on arvailtu filosofeja ja muita oppineita.


title: De tribus impostoribus

text: Alun perin 1200-luvulla kirjan kirjoittajaksi väitettiin Saksan keisari Fredrik II:ta. Kun hän suhtautui uskontoihin kriittisesti, hänen kerrottiin nimittäneen Moosesta, Jeesusta ja Muhammedia suurimmiksi huijareiksi, jotka ovat koskaan eläneet. tai kirjoittaneen heistä kirjankin nimeltä "De tribus impostoribus" ("Kolme huijaria"). Tämän nimistä kirjaa ei tiettävästi ollut olemassa, mutta sen kirjoittajiksi epäiltiin myöhemmin monia muitakin kirkon vastustajia, viimeisenä vielä 1600-luvulla Spinozaa.


title: De tribus impostoribus

text: Kirjan olemassaolosta kiisteltiin 1700-luvulle saakka, jolloin syntyi kaksi sen latinaksi ja ranskaksi kirjoitettua seuraajaa, joiden sisältö oli kirkonvastainen julistus. Kirjat herättivät runsaasti keskustelua, johon osallistui myös Voltaire.


title: De tribus impostoribus

text: Kirjan käsikirjoitus "löytyi" 1600-luvulla, ja se julkaistiin pienenä painoksena ja sitä kopioitiin myös käsin. Kirja ilmestyi 1719 Amsterdamissa nimellä "La vie et l’esprit de Mr: Benoit de Spinoza". Kirjaa on sanottu ateistin Raamatuksi, sillä se on hyvin voimakkaasti uskontojen vastainen. Yksi kappale sitä on Helsingin yliopiston kirjastossa.


title: Uuden-Kaledonian lippu

text: Vuoteen 2010 mennessä ainoa virallinen Uudessa-Kaledoniassa käytetty lippu oli Ranskan trikolori. Heinäkuussa 2010 Uuden-Kaledonian kongressi äänesti Kanak-lipun käyttöönottamisesta Ranskan lipun ohella.


title: Uuden-Kaledonian lippu

text: Vuonna 2008 Uuden-Kaledonian hallitus keskusteli virallisen lipun ja kansallislaulun käyttöönottamisesta. Ranskan lippu jäi kuitenkin ainoaksi viralliseksi lipuksi.


title: Uuden-Kaledonian lippu

text: Heinäkuussa 2010 Uuden-Kaledonian kongressi äänesti Kanak lipun käyttämisestä Ranskan lipun ohella. 17. heinäkuuta 2010 Ranskan pääministeri François Fillon osallistui seremoniaan Nouméassa, jossa Kanak-lippu nostettiin salkoon Ranskan lipun viereen.


title: Uuden-Kaledonian lippu

text: Kanak-lipun käyttöönotosta tuli kiistanalainen. Jotkut halusivat Uuden-Kaledonian lipuksi kokonaan uuden lipun, jossa olisi piirteitä Ranskan lipusta sekä Kanak-lipusta.


Baltimore/Washington International Thurgood Marshall Airport (aikaisemmin Friendship International Airport ja Baltimore/Washington International Airport; IATA: BWI, ICAO: KBWI, FAA LID: BWI) on Yhdysvaltain Marylandissa sijaitseva julkinen lentoasema. Lentoaseman läpi kulki vuonna 2016 yli 25 miljoonaa matkustajaa, mikä tekee siitä Marylandin vilkkaimman lentoaseman. Asema sijaitsee 14 kilometrin päässä Baltimoresta ja 51 kilometrin päässä Washington D.C.:sta.


title: Baltimore/Washington International Thurgood Marshall Airport

text: Lentoasemalla on kolme kiitotietä: 10/28 (noin 3 200 metriä pitkä), 15L/33R (1 520 metriä) ja 15R/33L (2 900 metriä).


text: Ensimmäiset suunnitelmat Baltimoren-Washingtonin kansainvälisen lentoaseman rakentamiseksi tehtiin vuonna 1946 ja rakennustyöt aloitettiin seuraavana vuonna. Lentoaseman alkuperäinen nimi oli Friendship International Airport ja se toimi aluksi Baltimoren kaupungin alaisuudessa. Presidentti Harry S. Truman vihki lentoaseman käyttöön 24. kesäkuuta 1950.


text: Marylandin osavaltion liikenneministeriö osti lentoaseman itselleen 36 miljoonan dollarin hintaan vuonna 1972. Seuraavana vuonna lentoaseman nimi muutettiin muotoon Baltimore/Washington International Airport. Osavaltio teki lentoasemalla 1970-luvun aikana mittavia laajennustöitä, joiden myötä esimerkiksi lentoaseman pinta-ala tuplaantui.


text: Vuonna 2005 lentoaseman nimi muutettiin nykyiseen muotoonsa Baltimore/Washington International Thurgood Marshall Airport. Nimi on viittaus Baltimoressa syntyneeseen Yhdysvaltain korkeimman oikeuden entiseen tuomariin Thurgood Marshalliin, joka oli Yhdysvaltain korkeimman oikeuden ensimmäinen afroamerikkalainen tuomari.


text: Lentoaseman matkustajamäärät ovat kasvaneet vuosien saatossa merkittävästi. Vuonna 1984 lentoaseman läpi kulki noin 6,7 miljoonaa matkustajaa, 1994 12,8 miljoonaa ja 2014 22,3 miljoonaa.


title: Lara Malsiner

text: Lara Malsiner (s. 14. huhtikuuta 2000 Sterzing) on italialainen mäkihyppääjä. Hänen seuransa on Gardena Raiffeisen.


title: Lara Malsiner

text: Malsiner sijoittui Lahden MM-kilpailuissa 2017 normaalimäessä 37:nneksi. Vuoden 2018 talviolympialaisissa hän sijoittui normaalimäessä 15:nneksi.


title: Lara Malsiner

text: Maailmancupissa Malsiner kilpaili ensimmäisen kerran joulukuussa 2015 Lillehammerissa sijoittuen 30:nneksi. Parhaimmillaan hän on sijoittunut kahdeksanneksi joulukuussa 2017 Lillehammerissa.


title: Lara Malsiner

text: Nuorten MM-kilpailuihin Malsiner on osallistunut vuosina 2016–2019. Vuoden 2017 kisoissa hän sijoittui joukkuemäessä viidenneksi ja normaalimäessä kuudenneksi sekä vuoden 2018 kisoissa normaalimäessä viidenneksi. Vuoden 2019 kisoissa hän saavutti normaalimäessä pronssia. Nuorten talviolympialaisissa 2016 Malsiner voitti normaalimäessä pronssia.


title: John Paskin Taylor

text: John Paskin Taylor (18. maaliskuuta 1928 – 9. maaliskuuta 2015) oli brittiläinen maahockeypelaaja ja olympiamitalisti.


title: John Paskin Taylor

text: Taylor kuului Ison-Britannian olympiapronssia voittaneeseen joukkueeseen Helsingissä 1952.


title: John Paskin Taylor

text: Taylor kuoli 87-vuotiaana 9. maaliskuuta 2015.


title: Neil Nugent

text: Neil Algernon David Nugent (6. joulukuuta 1926 – 12. huhtikuuta 2018) oli brittiläinen maahockeypelaaja ja olympiamitalisti.


title: Neil Nugent

text: Nugent kuului Ison-Britannian olympiapronssia voittaneeseen joukkueeseen Helsingissä 1952. Hän pelasi olympiaturnauksessa kaksi ottelua tehden Belgiaa vastaan ottelun ainoan maalin. Nugent loukkaantui turnauksessa eikä pystynyt pelaamaan tämän takia kaikissa otteluissa. Koska pronssimitaleja oli varattu vain 11 kappaletta, Nugent ei vastaanottanut mitalia. Nugent ja Derek Day saivat mitalinsa vasta vuonna 2010, 58 vuotta Helsingin kisojen jälkeen. Nugent kuoli 91-vuotiaana 12. huhtikuuta 2018.


title: Dieter Freise

text: Dieter Freise (18. helmikuuta 1945 Heidelberg – 5. huhtikuuta 2018) oli saksalainen maahockeypelaaja, olympiavoittaja ja Euroopan mestari.


title: Dieter Freise

text: Freise pelasi Länsi-Saksan miesten maajoukkueessa vuosina 1969–1976 yhteensä 86 ottelua joista 13 hallissa. Hän kuului Länsi-Saksan olympiakultaa voittaneeseen joukkueeseen Münchenissä 1972, missä hän pelasi seitsemässä ottelussa. Freise edusti Länsi-Saksaa olympiatasolla myös Montréalissa 1976, missä maa oli viides.


title: Dieter Freise

text: Freise voitti Länsi-Saksan maajoukkueessa myös Euroopan mestaruuden vuonna 1970 ja EM-hopeaa vuonna 1974. Hän kuoli sairasteltuaan pitkään 73-vuotiaana 5. huhtikuuta 2018.


title: Discoverer 14

text: Discoverer 14 (tunnettu myös nimellä KH-1 9009) oli tiedustelusatelliitti käytetty Corona-ohjelmassa jota hallinnoi DARPA ja Yhdysvaltain ilmavoimat. Elokuussa 1960, kuvat jotka satelliitti otti Neuvostoliitosta kiertoradalla saatiin talteen C-119-lentokoneella. Tämä oli ensimmäinen onnistunut ilmassa oleva kuvan takaisinsaanimen.


title: Rosie Frankowski

text: Rosie Frankowski (s. 30. heinäkuuta 1991) on yhdysvaltalainen maastohiihtäjä. Hänen seuransa on Alaska Pacific Nordic Ski Center.


title: Rosie Frankowski

text: Frankowski osallistui vuoden 2018 talviolympialaisiin. Hän sijoittui 30 kilometrin perinteisellä hiihtotyylillä 21:nneksi.


title: Rosie Frankowski

text: Maailmancupissa Robinson esiintyi ensimmäisen kerran maaliskuussa 2018 Oslossa sijoittuen 31:nneksi. Se on myös hänen paras MC-sijoitus.


title: Rosie Frankowski

text: Val di Fiemmen alle 23-vuotiaiden MM-kilpailuissa 2014 Frankowski sijoittui yhdistelmähiihdossa 26:nneksi ja 10 kilometrin perinteisellä hiihtotyylillä 38:nneksi.


title: Amfortas

text: Amfortas on kelttiläisessä ja kristillisessä tarustossa kalastajakuningas, joka havitteli pyhää Graalia. Hän oli haavoittunut niin, ettei kyennyt nousemaan hevosen selkään, ja joutui siksi elättämään itsensä kalastajana. Hänet saattoi parantaa ainoastaan Graalia etsivä ritari.


title: Arawn

text: Arawn on walesilaisessa mytologiassa Annwnin eli manalan kuningas. Arawn liittoutui Pwyllin kanssa lyödäkseen vihollisensa Havganin. Kuningas Arthurin miehet kuitenkin varastivat Annwnissa olleen parantavan ja henkiin herättävän taikamaljan tai kattilan.


title: Nadežda Petrović

text: Nadežda Petrović, serbiaksi Надежда Петровић, (11. tai 12. lokakuuta 1873 Čačak – 3. huhtikuuta 1915 Valjevo) oli serbialainen taidemaalari. Hänen tyylisuuntansa olivat impressionismi ja fauvismi.


title: Nadežda Petrović

text: Petrovičin isä opetti kirjallisuutta ja taidetta ja oli taidekeräilijä. Myös hänen äitinsä oli opettaja. Hänen taiteellinen lahjakkuutensa tuli esille, ja Serbian opetusministeriö myönsi hänelle stipendin taideopiskelua varten.


title: Nadežda Petrović

text: Saatuaan stipendin Pertrović matkusti vuonna 1898 Müncheniin, missä hän opiskeli Anton Ažben oppilaana. Opiskeluaikanaan hän vaikuttui Paul Kleen, Julius Exterin, Alexei von Jawlenskyn ja Wassily Kandinskyn töistä ja tyyleistä. Kirjeissään kotiinsa hän ilmoitti, että hänen elämänsä on nyt omistettu taiteelle, ja hän purki erään virkamiehen kanssa solmimansa kihlauksen.


title: Nadežda Petrović

text: Ensimmäisen oman näyttelynsä Petrović piti Belgradissa vuonna 1900. Hän osallistui innokkaasti maansa järjestöelämään ja oli perustamassa Serbian taiteilijaseuraa ja hyväntekeväisyyteen keskittynyttä Serbian sisarten seuraa. Hän kirjoitti maansa ensimmäiset taidekatsaukset ja esitteli aikansa eurooppalaista taidetta kotimaassaan.


title: Nadežda Petrović

text: Kotimaan maisemat olivat Petrovićille inspiraationa, ja hän teki monia maalausmatkoja. Hän matkusti Pariisiin saamaan uusia vaikutteita ja oleskeli siellä kaksi vuotta.


title: Nadežda Petrović

text: Ensimmäisen Balkanin sodan puhjettua Petrović katsoi velvollisuudekseen palata kotimaahan. Hän palveli sodassa sairaanhoitajana. Sodassa hän maalasi viimeiset teoksensa. Sotilaita auttaessaan hän sairastui koleraan.


title: Nadežda Petrović

text: Kun ensimmäinen maailmansota alkoi, Petrović oli Italiassa. Itävalta-Unkari oli hyökännyt Serbiaan, ja Petrović piti jälleen velvollisuutenaan auttaa. Hän työskenteli hoitajana Valjevon sairaalassa, kunnes sairastui lavantautiin ja kuoli.


title: Kaban taistelu

text: Kaban taistelu käytiin Kabassa Fidžissä vuonna 1855 Fidžin kuninkaan Cakobaun ja hänen vihollistensa välillä, jotka tulivat Rewasta ja Bausta. Cakobau sai avukseen Tongan kuningas Taufa'ahaun lähettämän vahvan laivaston. Tongalaisten liittolaistensa ansiosta taistelusta tuli Cakobaulle suuri voitto. Se myös lisäsi Cakobaun riippuvuutta Tongan armeijasta.


title: Mireia Boya

text: Mireia Boya e Busquet (s. 1979 Sent Gaudenç) on Val d'Aranista kotoisin oleva katalonialainen poliitikko. Hän nousi Katalonian alueparlamenttiin varasijalta vuonna 2016 Ramon Usallin luovuttua paikastaan henkilökohtaisista syistä. Boya edusti parlamentissa vasemmistolaista Candidatura d’Unitat Popular (lyh. "CUP") -puoluetta, joka tuki Katalonian hallituksen järjestämää kansanäänestystä Katalonian itsenäisyydestä hallituksen ulkopuolelta.


title: Mireia Boya

text: Kansanäänestyksen järjestämisen seurauksena Espanja nosti Katalonian hallituksen ja parlamentin puhemiehistön lisäksi CUP:inkin kansanedustajia Boyaa ja Anna Gabrielia vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Maaliskuussa 2018 Espanjan korkeimman oikeuden tuomarin Pablo Llarenan yksilöidessä tarkemmin, millä rikosnimikkeellä kutakin poliitikkoa tultaisiin syyttämään oikeudessa, Boyan ja Gabrielin osalta kapinasyytteet lievennettiin syytteiksi "kansalaistottelemattomuudesta".


title: Zena Assi

text: Zena Assi (s. 1974 Beirut) on libanonilainen taiteilija. Hän asuu ja työskentelee sekä Beirutissa että Lontoossa.


title: Zena Assi

text: Assi on monipuolinen taiteilija. Hän tekee animaatioita, veistoksia, installaatioita ja maalauksia. Ne käsittelevät ihmisen, hänen ympäristönsä ja yhteiskunnan ristiriitoja. Peruskoulutuksensa hän on saanut l’Academie Libanaise des Beaux Arts (ALBA) :ssa, jonka jälkeen hän on työskennellyt Saatchi&Saatchi- mainostoimistossa. Hän on työskennellyt piirustuksen ja visuaalisen viestinnän opettajana eri oppilaitoksissa.


title: Zena Assi

text: Assin teoksia on ollut esillä Euroopassa, Lähi-idässä ja Yhdysvalloissa.


title: Homoscleromorpha

text: Homoscleromorpha on sienieläinten luokka, jossa on vain yksi lahko, Homosclerophorida. Sitä on perinteisesti pidetty osana sarveispiisienten luokkaa, mutta fylogeneettiset tutkimukset ovat osoittaneet sen muodostavan oman ryhmänsä.


title: JoAnn E. Manson

text: JoAnn Elisabeth Manson (s. 1953 Cleveland, Ohio) on yhdysvaltalainen lääkäri ja Harvardin yliopiston naisten terveyden professori. Hän johtaa myös Harvardin opetussairaala Brigham and Women's Hospitalin enneltaehkäisevän lääketieteen tutkijoiden ja henkilökunnan osastoa. Hän on tunnettu erityisesti naisten terveyttä koskevasta työstään, joka on myös muuttanut hoitokäytäntöjä. Hän on erittäin tuottelias ja hyvin paljon siteerattu tutkija ja julkaissut yli 800 vertaisarvioitua lääketieteellistä artikkelia.


title: JoAnn E. Manson

text: Manson opiskeli ensin Harvardin yliopistossa (AB, 1975) ja sitten Case Western Reserve Universityssä, josta valmistui lääkäriksi (MD, 1979). Hän suoritti tämän jälkeen maisteri- ja tohtoritutkinnon kansanterveystieteestä Harvardin yliopiston kansanterveystieteen laitoksella (Harvard School of Public Health: M.Sc. 1984 ja Ph.D. 1987).


title: JoAnn E. Manson

text: Manson on ollut johtava tutkija useassa Yhdysvaltain suurimpiin lukeutuvassa naisten terveyttä käsitelleessä tutkimushankkeessa (muun muassa Harvard Nurses' Health Study 121 000 tutkittavalla 1976- ja NIH Women's Health Initiative 164 000 terveellä naisella 1991–). Uudempia, 2010-luvulla toteutettuja tai menellään olleita laajoja tutkimushankkeita olivat muun muassa D-vitamiinin ja omega-3-rasvahappojen vaikutuksia arvioiva koejärjestely (VITamin D and OmegA-3 TriaL, VITAL) sekä kaakaon flavonoidien ja monivitamiinilisän vaikutusten arviointin ikäihmisillä paneutuva COSMOS (COcoa Supplement and Multivitamin Outcomes Study).


title: JoAnn E. Manson

text: Manson on kirjoittanut lyhyitä asiantuntijavastauksia esimerkiksi yhdysvaltalaisen naistenlehti "Glamourin" lääkäripalstalle "Your Doctor is In" (2009 asti). Nyttemmin hän pitää kuukausittaista "Manson on Womans Health" -palstaa lääketieteen edustajille suunnatussa "Medscape"-julkaisussa.


title: JoAnn E. Manson

text: Manson oli vuoteen 2015 mennessä julkaissut yksin tai yhdessä yli 800 vertaisarvioitua tieteellistä artikkelia lääketieteellisissä julkaisuissa. Hän lukeutuu maailman kymmenen viitatuimman kliinisen lääketieteen tutkijan joukkoon. Hän oli mukana esimerkiksi marraskuussa 2017 julkaistulla, maailmanlaajuisesti runsaat 3 300 tutkijaa sisältävällä "Highly Cited Researchers" -listalla.


title: JoAnn E. Manson

text: Huhtikuussa 2018 Manson oli Google Scholarin aineistoon pohjautuvan espanjalaisen tilaston mukaan maailman neljänneksi viitatuin tutkija, jonka koko uran julkaisuja koskeva h-indeksi oli 260. Tätä korkeampi h-indeksi oli tämän yhteenvedon mukaan vain kahdella muulla yhdysvaltalaisella lääketieteen professorilla ja Sigmund Freudilla.Manson on naimisissa, hänellä on kolme lasta.


title: Ramon Usall

text: Ramon Usall i Santa (s. 1977 Barcelona) on katalonialainen poliitikko. Hän edusti vasemmistolaista Candidatura d'Unitat Popular -puoluetta Katalonian alueparlamentissa vuosina 2015–2016. Hän luopui henkilökohtaisista syistä kansanedustajan paikastaan kesken vaalikauden, ja varasijalta hänen tilalleen parlamenttiin nousi Mireia Boya.


title: Masabumi Hosono

text: Masabumi Hosono (細野 正文 "Hosono Masabumi", 15. lokakuuta 1870 Hokura, Japani –  14. marraskuuta 1939 Japani) oli japanilainen virkamies ja RMS Titanicin ainoa japanilainen matkustaja. Hän oli toisen luokan matkustaja, joka selvisi Titanicilta sen upotessa.


title: Masabumi Hosono

text: Palattuaan Japaniin häntä pidettiin häpeällisenä ja kunniakkaan kuoleman välttelijänä. Hän menetti työnsä ja paikallinen etiikan professori julisti hänet täysin moraalittomaksi.


title: Masabumi Hosono

text: Yöllä 14.-15. huhtikuuta 1912 Hosonon herätti stuertti, joka pyysi häntä laittamaan pelastusliivin päälleen. Sitten hän yritti päästä ylimmälle kannelle, missä pelastusveneet olivat. Matkalla hänet pysäytti miehistön jäsen, joka oletti hänen olevan kolmannen luokan matkustaja. Kuitenkin hän pääsi ohi ja käveli pelastusvenekannelle. Hosono huomasi neljä pelastusvenettä, joita oltiin laskemassa. Hän löysi pelastusveneen, jolloin miehistön jäsen huusi: "Tilaa vielä kahdelle." Noin aamukahdeksalta 15. huhtikuuta RMS Carpathia tuli pelastamaan. Myöhemmin hän kuvaili neljä erillistä räjähdystä, joiden jälkeen laiva katkesi.


title: Masabumi Hosono

text: Hosonon tarina pysyi suvussaan häpeänä vuosikymmenien ajan. Hän ei koskaan puhunut siitä itse. Hosonon kuoleman jälkeen hänen tyttärentyttärensä löysi hänen päiväkirjansa ja julkaisi sen. James Cameronin 1997 Titanic-elokuvan jälkeen Haruomi Hosono, Masabumin pojanpoika ja Yellow Magic Orchestre -yhtyeen johtava jäsen, totesi olevansa "erittäin helpottunut" sillä häpeä oli "pyyhkäisty" suvusta.


title: SJ (yritys)

text: SJ AB on Ruotsin valtion kokonaan omistama rautateiden henkilöliikennettä kilpailuilla markkinoilla harjoittava yhtiö. Markkinaehtoisuudesta johtuen sen tavoite on tuottaa voittoa. Konsernin liikennesuorite koostuu pääasiassa valtakunnallista liikennettä harjoittavan emoyhtiö SJ:n sekä Länsi-Götanmaan ja Hallandin paikallisjunaliikennettä harjoittavan SJ Götalandstågin liikenteestä. Näiden yksiköiden toiminta koostuu 1 100 päivittäisestä junalähdöstä, jotka operoivat 275 rautatieasemalle. Konserniin kuuluu lisäksi tytäryhtiö SJ Norrlandståg, joka vastaa Norlannin yöjunaliikenteen junahenkilöstöstä. Muut tytäryhtiöt ja osakkuusyhtiöt tukevat SJ:n ydinliiketoimintaa.


title: SJ (yritys)

text: Valtakunnallinen SJ-liikenne jakautuu pika-, Intercity-, yö- ja paikallisjuniin (moottorijunia ja veturivetoisia junia). SJ Götalandståg hoitaa paikallis- ja seutujunaliikennettä Länsi-Ruotsissa lääninhallituksen Västtrafik-liikennejärjestelmässä.


title: SJ (yritys)

text: SJ:n liikeidea on tarjota tehokas ja ympäristöystävällinen matkustusmuoto ja visiona tehdä junasta mahdollisimman houkutteleva matkustustapa.


title: SJ (yritys)

text: Vuonna 2001 perustetun SJ AB:n liikennesuorite on kasvanut muun Ruotsin liikenteen tavoin tasaisesti. Kasvavia matkustajamääriä ovat edeltäneet valtion mittavat investoinnit rautatieinfrastruktuuriin, mikä taas on ollut ilmastopoliittinen valinta. Koska ruotsalainen sähkö tuotetaan pääosin ydin- ja vesivoimalla, on rautateillä mahdollista saavuttaa liikkumisen ympäristötavoitteita tieliikennettä tehokkaammin. Yhä useampi matkustaa junalla, mikä näkyy erityisesti vilkkaimpien rataosuuksien matkustussuosion kasvamisella entisestään.


title: SJ (yritys)

text: SJ on lopettanut monien pienempien paikallisten ja lyhyempien linjojen liikennöinnin, jotka ovat siirtyneet markkinoiden kilpailulle avaamisen jälkeen yksityisten yhtiöiden ja maakäräjien tilaaman liikenteen piiriin. Tämän strategian johdosta SJ-liikenne painottuu valtakunnalliseen kaukojunaliikenteeseen sekä Mälarinlaakson seutujunaliikenteeseen.


title: SJ (yritys)

text: SJ:n monopoli perinteisillä kantaradoilla ja Tukholman alueen seutujunilla päättyi vuonna 2009, mikä on mahdollistanut aidon kilpailun syntymisen Ruotsin rautatiemarkkinoille. Tätä ennen kilpailu oli sallittu vain vähäliikenteisillä radoilla.


title: SJ (yritys)

text: Suurin osa SJ-liikenteen lipuista myydään yhtiön omalta verkkosivustolta. Lippuja myydään myös muissa verkkokaupoissa, matkatoimistoissa, jälleenmyyjillä, automaateista ja Pressbyråneilla sekä 7-Eleveneissä. Yhtiön omia SJ-matkamyymälä-lipputoimistoja on jäljellä enää vain Tukholmassa, Göteborgissa ja Malmössä. Tammikuussa 2014 yhtiö ilmoitti 17 matkamyymälän sulkemisesta, jolloin jäljelle jäi viisi matkamyymälää. Keväällä 2015 SJ päätti sulkea Sundsvallin ja Arlandan lentoaseman matkamyymälät. Heinäkuussa 2014 SJ sulki myös Tranåsin asiakaspalvelukeskuksen, ja sen jälkeen asiakaspalvelua hoidetaan puhelimitse ja verkossa vain Ångesta.


title: SJ (yritys)

text: SJ soveltaa halpalentoyhtiöiltä tuttua niin sanottua dynaamista hinnoittelua, minkä seurauksena hinta riippuu ostoajankohdasta ja vuoron kysynnästä.


title: Martinkylän junaturma

text: Martinkylän junaturma oli Porvoon radalla Sipoon Martinkylässä 20. syyskuuta 1918 tapahtunut raideliikenneonnettomuus, joka syntyi kun ilman lastia kulkenut hiekkajuna törmäsi täydellä vauhdilla seisakkeella olleen postijunan perään. Onnettomuus vaati kymmenen kuolonuhria, joiden lisäksi kuusi postijunan matkustajaa sekä hiekkajunan jarrumies loukkaantuivat.


title: Martinkylän junaturma

text: Onnettomuus oli tapahtuessaan Suomen rautateiden vakavin junaturma. Se on edelleen kaikkien aikojen kuudenneksi eniten kuolonuhreja vaatinut raideliikenneonnettomuus Suomessa sekä yhdessä vuoden 1998 Jyväskylän junaturman kanssa toiseksi suurin rauhan aikana tapahtunut.


title: Martinkylän junaturma

text: Viitisen minuuttia aikataulustaan myöhässä ollut Porvoon postijuna numero 331 lähti liikkeelle parin kilometrin päässä Martinkylästä sijaitsevalta Nikkilän rautatieasemalta 20. syyskuuta 1918 kello 7.30 ja pysähtyi Martinkylän seisakkeelle noin 7.45. Kymmenen minuuttia postijunan jälkeen Nikkilästä lähti hiekkajuna, jossa oli 12 tyhjää vaunua. Junan lähestyessä Martinkylän seisaketta veturinkuljettaja ei havainnut pysähtynyttä postijunaa vaan törmäsi sen perään täydellä vauhdilla. Seisakkeella ollut postijunan konduktööri näytti varoitusmerkkiä, jota kukaan veturin miehistöstä ei ilmeisesti nähnyt. Myös postijunan veturinkuljettaja havaitsi hiekkajunan ja yritti lähteä liikkeelle ehtiäkseen alta pois. Hän ei pystynyt estämään törmäystä, mutta postijunan liike vaimensi hieman sen voimaa.


title: Martinkylän junaturma

text: Postijunan perässä oli kaksi III luokan matkustajavaunua, jotka putosivat törmäyksen voimasta kiskoilta, mutta pysyivät pystyssä. Taaempi vaunu työntyi lähes kokonaan edellään olleen sisään, jolloin kuusi ensimmäisessä matkustajavaunussa ollutta matkustajaa kuoli välittömästi. Myös neljä myöhemmin kuollutta olivat kaikki ensimmäisen matkustajavaunun matkustajia. Taaemmassa vaunussa olleet sen sijaan selvisivät törmäyksestä pelkillä vammoilla. Nikkilän psykiatrisesta sairaalasta lähetettiin onnettomuuspaikalle hoitohenkilökuntaa antamaan ensiapua, ja Martinkylään saapui junalla myös Keravan kunnanlääkäri ja sairaanhoitaja. Loukkaantuneet kuljetettiin onnettomuusjunan veturilla Helsinkiin. Seitsemäs matkustaja kuoli matkan aikana, ja iltapäivällä yksi matkustajista kuoli Kirurgisessa sairaalassa. Kaksi vakavimmin loukkaantunutta kuoli myöhemmin syksyllä.


title: Martinkylän junaturma

text: Postijunan matkustajat olivat lähinnä työmatkalaisia. Mukana oli myös kesäasunnoltaan palaamassa ollut helsinkiläisen pankinjohtajan perhe ja heidän palvelijattarensa, joka kuoli onnettomuudessa välittömästi. Perheen kahdeksanvuotias poika kuoli matkalla sairaalaan ja 32-vuotias äiti menehtyi vammohinsa lokakuun lopussa.


title: Martinkylän junaturma

text:
Onnettomuuden aineelliset vahingot jäivät pieniksi, ainoastaan kaksi matkustajavaunua ja yksi postivaunu kärsivät vahinkoja. Hiekkajunan vahingot jäivät vaurioituneeseen puskuriin. Rata saatiin raivatuksi liikennöitävään kuntoon kello 17 mennessä.
Onnettomuustutkinta valmistui vajaan viikon kuluttua. Sen mukaan Nikkilän asemapäällikkö ei hiekkajunaa liikkeelle lähettäessään tiedottanut siitä sähkösanomalla eteenpäin eikä antanut postijunan sijainnista tarpeellisia tietoja hiekkajunan konduktöörille. Hiekkajunan konduktöörinä toimi ratamestari, jolla ei ollut kyseiseen tehtävään vaadittua junailijan tutkintoa. Lisäksi hän oli onnettomuuden sattuessa sääntöjen vastaisesti veturissa. Konduktööri oli myös ottanut junan Porvoon rautatieasemalta ilman ratainsinöörin lupaa. Hän ilmoitti asiasta vain asemapäällikölle joka oletti, että myös ratainsinööriltä oli saatu lupa.


title: Martinkylän junaturma

text: Porvoon radalla kulkeneet hiekkajunat olivat aikaisemmin pysähtyneet odottamaan Martinkylässä seisovaa postijunaa, mutta onnettomuusjunan veturinkuljettaja oli aloittanut rataosuudella vasta muutamaa päivää aikaisemmin. Pysähtyneen junan havaitsemista vaikeutti myös se, että ennen seisaketta rata teki pienen mutkan, jota reunustanut korkea kuusiaita haittasi näkyvyyttä Martinkylän suuntaan.


title: Martinkylän junaturma

text: Joulukuussa 1918 Sipoon käräjäoikeudessa asetettiin syytteeseen hiekkajunan konduktöörinä toiminut ratamestari, veturin kolmihenkinen miehistö sekä Nikkilän asemamestari. Oikeuskäsittely lykkääntyi useita kertoja muun muassa pöytäkirjojen ruotsinkielisten käännösten puuttumisen vuoksi. Onnettomuudessa mukana olleet ruotsinkieliset tekivät lokakuussa 1919 oikeuskansleri A. F. Charpentierille valituksen, koska rautatiehallituksen toimittamat kirjelmät olivat ainoastaan suomeksi. Charpentier määräsi rautatiehallitusta ja sen asiamiestä, Uudenmaan läänin maaherraa sekä lääninhallituksen esittelijää vastaan nostettavaksi syytteet virkavelvollisuuden rikkomisesta.


title: Martinkylän junaturma

text: Lopulta joulukuussa 1919 veturinkuljettaja K. G. Hellgren sai kuuden kuukauden ja ratamestari O. V. Hjorth neljän kuukauden vankeustuomion. Lisäksi molemmat erotettiin virastaan, ja heiltä vietiin kelpoisuus työskennellä enää valtion palveluksessa. Korvauksia ja oikeudenkäyntikuluja he joutuivat maksamaan yhteensä lähes 53 000 markkaa. Muut syytetyt vapautettiin syytteistä.


title: Legacy Muay Thai

text: Legacy Muay Thai Academy on yhdysvaltalainen thainyrkkeilyseura, joka perustettiin 2013. Se tekee yhteistyötä Gracie Technics seuran kanssa. Seuran tunnetuimpia ottelijoita ovat UFC:ssä ottelevat Max Holloway ja Yancy Medeiros.


title: Ninja Ryūkenden

text: Ninja Ryūkenden on (, myös nimellä Shadow Warriors ja Shadow Warriors: Ninja Gaiden) on Tecmon kehittämä ja julkaisema beat'em up -peli. Peli on julkaistu vuonna kolikkopelinä sekä NES ja PC Engine -alustoille.


title: Ninja Ryūkenden

text: Pelistä on julkaistu vuonna versiot mikrotietokoneille kuten Amiga, Amstrad CPC, Atari ST, Commodore 64 sekä ZX Spectrum.


title: Ninja Ryūkenden

text: Peli on "Ninja Gaiden" pelisarjan ensimmäinen osa. Pelissä seikkailee kuvitteellinen ninja Ryu Hayabusa, joka taistelee pahan voimia vastaan.


title: Ninja Ryūkenden

text: Pelille on julkaistu seuraajat "Ninja Gaiden II: The Dark Sword of Chaos" ja "Ninja Gaiden III: The Ancient Ship of Doom".


title: Fanny Cadeo

text: Stefania ”Fanny” Cadeo (s. 11. syyskuuta 1970 Lavagna) on italialainen showgirl, malli, tv-juontaja ja laulaja.


title: Fanny Cadeo

text: Cadeo tuli julkisuuteen vuonna 1992, jolloin hän oli "Striscia la notizia" -ohjelman ensimmäisiä showgirlejä. Hän jatkoi ohjelmassa vuoteen 1994. Vuodesta 2013 hän on juontanut Rai Duen tv-showta "Il Cercasapori". Cadeo on myös esiintynyt teatterissa, tv-sarjoissa, elokuvissa ja julkaissut musiikkia.


title: Charles Alfred Bartlett

text: Kommodori Charles Alfred Bartlett CB CBE RD RNR (21. elokuuta 1868 – 15. helmikuuta 1945) oli merimies ja Royal Naval Reservesin upseeri, joka saavutti päälikön aseman White Star Linen varustamolla.


title: Charles Alfred Bartlett

text: Bartlett Syntyi Lontoossa 21. elokuuta vuonna 1868. Bartlett palveli kuusi vuotta Britannian ja Intian Steam Navigation Companyllä ennen siirtymistään White Star Linelle vuonna 1894. Hänet nimitettiin upseeriksi Royal Naval Reservissä vuonna 1893. Hänet muistetaan ehkä parhaiten "HMHS Britannicin" kapteenina vuoden 1915 marraskuusta vuoteen 1916, kunnes Britannic upposi kreikan rannikolla saksalaiseen merimiinaan. Bartlett tunnettiin nimellä "Iceberg Charlie" (""Suom "Jäävuori Charlie"")" miehistön keskuudessa, koska hänellä oli iso nenä ja "mukamas" pystyisi haistamaan jäävuoria jopa monien kilometrien päästä. Hän siirtyi eläkkeelle vuonna 1931 ja kuoli hoitokodissa Waterloosissa lähellä Liverpoolia 15. helmikuuta 1945, 76-vuotiaana.


title: Charles Alfred Bartlett

text: Kapteeni Bartlettia näytteli John Rhys-Davies vuonna 2000 Fox Family -televisiokanavan elokuvassa "Britannic". Kuitenkin elokuvassa hänen nimekseen kirjoitettiin "Barrett".


title: Erkki Vasama

text: Erkki Vasama (4. elokuuta 1933 Joensuu – 9. huhtikuuta 2015 Jämsä) oli suomalainen opettaja, maakuntaliiton johtaja ja kansalaisaktivisti.


title: Erkki Vasama

text: Erkki Vasama syntyi rakennusmestari Lauri Eenokki Vasaman ja opettaja Aune Hanhiniemen perheeseen. Hänen puolisonsa vuodesta 1957 oli lehtori Marja Alma Helena Holopainen. Vasama tuli ylioppilaaksi 1953 ja valmistui humanististen tieteiden kandidaatiksi Helsingin yliopistosta 1960. Hän työskenteli lehtorina Jyväskylän lyseossa 1960–1975 ja Keski-Suomen maakuntaliiton toiminnanjohtajana 1976–1981. Kansalaisten oikeusturvayhdistyksen toiminnanjohtaja Vasama oli 1988–1993 ja puheenjohtaja vuodesta 1993. Hän oli yhdistyksen johtotehtävissä aina vuoteen 2004 saakka. Puoluekannaltaan sosiaalidemokraattinen Vasama oli Jyväskylän kaupunginvaltuuston puheenjohtaja 1973–1982. Kaupunginvaltuustossa hän toimi vuodesta 1969 vuoteen 1983 asti, kirkkovaltuustossa 1967–1978. Vasamalla oli yhteensä peräti nelisenkymmentä luottamustehtävää, mukaan lukien Jyväskylän Talvi ja Jyväskylän Kesä. Hän oli 1980-luvulla myös Suomen Vesitieyhdistyksen toiminnanjohtaja.


title: Erkki Vasama

text: Vasama julkaisi vuonna 1963 teoksen "Sanankäytön opas".


title: USS Minneapolis

text: USS Minneapolis voi tarkoittaa seuraavia Yhdysvaltain laivaston aluksia:


title: Jorma Nenonen

text: Jorma Nenonen (s. 2. maaliskuuta 1952 Oulu) on suomalainen rehtori ja nuortenkirjailija.


title: Jorma Nenonen

text: Nenonen on toiminut Raahessa Antinkankaan koulun rehtorina. Hän on asunut Imatralla, Turussa, Muhoksella, Pattijoella ja vuodesta 1982 alkaen Raahessa. Kirjailijana hänet tunnetaan Sakke-kirjasarjastaan.


title: Pekka Jurvelin

text: Pekka Jurvelin (s. 20. marraskuuta 1955 Joroinen) on suomalainen Oulussa asuva lääketieteen lisensiaatti, lastenneurologi ja luontokirjailija.


title: Pekka Jurvelin

text: Jurvelinin kirja "Vaiettu joki" kertoo 370 kilometrin pituisesta soutumatkasta jonka hän teki alkukesästä 1998 Oulujoen vesistön läpi. Jurvelin lähti Kuhmon Vartiusjärveltä soutaen sieltä Oulujärvelle ja edelleen Oulujokea alas Ouluun saakka. Jurvelin on kirjoittanut myös kirjan Rokuan alueesta.


title: Ennakkojulkaisu

text: Ennakkojulkaisu () on videopelin julkaisu alfa- tai beetaversiona maksaville asiakkaille. Ennakkojulkaisun ostamalla saa tyypillisesti myös pelin lopullisen ”virallisen” version, kun se julkaistaan. Termi on yleistynyt digitaalisen levityksen myötä, jolloin peliä voidaan päivittää useita kertoja ennen virallista julkaisua.


title: Ennakkojulkaisu

text: Niin sanottu "soft launch" on tähän verrattava julkaisutapa.


title: Ennakkojulkaisu

text: Tämä on kontrastina perinteiselle tietokoneohjelmien julkaisulle, jossa julkaisu tapahtuu vasta testausvaiheen jälkeen. Myös avoimen lähdekoodin projektit voivat julkaista useita versioita kehitysvaiheen aikana.


title: Korabl-Sputnik 2

text: Korabl-Sputnik 2 (Venäjä: Корабль-Спутник 2), joka tunnetaan lännessä myös Sputnik 5 -nimellä oli Neuvostoliiton järjestyksessään toinen Vostok-kapselin koelento ensimmäistä miehitettyä lentoa silmällä pitäen. Se oli myös ensimmäinen avaruusalus, joka lennätti avaruuteen eläimiä ja palautti ne turvallisesti takaisin maahan. Aluksen muuna hyötykuormana oli muun muassa tieteellisiä sensoreita, televisiojärjestelmä sekä monenlaisia kasveja ja sieniä. Se laukaistiin elokuussa 1960, se avasi tien Vostok 1:lle, joka laukaistiin kahdeksan kuukautta myöhemmin.


title: Korabl-Sputnik 2

text: Sputnik 4:n paluun epäonnistumisesta huolimatta päätti Sergei Koroljov jatkaa testiohjelman seuraavaan vaiheeseen ja laukaista matkaan Vostok-kapselin, jolla toteutettaisiin lento lähdöstä paluuseen toteuttaen ja testaten miehitetyn lennon lentosuunnitelmaa. Ensimmäinen yritys lennon suorittamiseksi laukaistiin 28. heinäkuuta 1960 07:12 UTC. Tämä yritys kuitenkin päättyi epäonnistumiseen, kun yksi Vostok-kantorakettiin liitetyistä lisäraketeista irtosi 17 sekuntia laukaisun jälkeen. Lisäraketti kääntyi kohti kantorakettia ja koko avaruusalus räjähti 28,5 sekuntia laukaisun jälkeen tuhoten myös Vostok-kapselin. Kyydissä olleet koirat menehtyivät välittömästi. Tämä epäonnistuminen johti pakomenetelmien kehittämiseen, jotta tulevaisuudessa vastaavissa tilanteissa voitaisiin kapseli pelastaa tuhoutumiselta.


title: Korabl-Sputnik 2

text: Uusintayritys oli alun perin suunniteltu laukaistavaksi 15. elokuuta, mutta viallinen polttoaineventtiili lykkäsi laukaisua neljällä päivällä. Laukaisun täsmällisestä ajankohdasta on erimielisyyksiä, sillä erään insinöörin mukaan laukaisu olisi tapahtunut 08:38:24 UTC, mutta virallisen tiedon mukaan laukaisu tapahtui 08:44:06 UTC.


title: Korabl-Sputnik 2

text: Vostok-kapseli kiersi maata runsaan vuorokauden ajan, jonka aikana aluksen järjestelmät toimivat odotetusti ja mukana lentäneet koirat Belka ja Strelka voivat hyvin. Kuten edeltäneellä Sputnik 4 -lennolla havaittiin jarrutuspolton lähestyessä, että avaruusaluksen suuntaa säädellyt infrapunajärjestelmä ei suunnannut alusta oikein. Tämä oli johtanut edellisen lennon epäonnistumiseen. Tällä kertaa lennonvalvojat turvautuivat auringon paikannukseen perustuvaan varajärjestelmään ja alus suoritti normaalin jarrutuspolton 20. elokuuta noin klo 10:20 UTC.


title: Korabl-Sputnik 2

text: Puoli tuntia myöhemmin noin klo 10:50 UTC aktivoitui Vostok-kapselin heittoistuinjärjestelmä suunnitelmien mukaisesti jolloin Belka ja Strelka jatkoivat laskeutumista laskuvarjoilla pienemmässä kapselissa muiden mukana olleiden koemateriaalien kanssa. Koirien kapseli ja Vostok-avaruusalus laskeutuivat lopulta lähes samanaikaisesti klo 11:02 UTC. Molemmissa kapseleissa oli mukana kortti, joka ohjeisti mahdollisia paikalle sattuneita ihmisiä jättämään kapselit koskemattomiksi ja ilmoittamaan välittömästi niiden sijainnin viranomaisille.


title: Korabl-Sputnik 2

text: Asianomaisten viranomaisten saavuttua löydettiin Belka ja Strelka hyväkuntoisina eikä kummastakaan löytynyt mitään avaruuslennosta johtuvia haittavaikutuksia. Myös muut eläimet ja kasvit löydettiin hyväkuntoisina. Näin Vostok-avaruusalus oli todistanut kykynsä elollisten olentojen ylläpitämiseen avaruuslennon aikana ja myös palauttamaan ne turvallisesti takaisin maan pinnalle.


title: Korabl-Sputnik 2

text: Belkasta ja Strelkasta tuli nopeasti Neuvostoliitossa hyvin kuuluisia ja niistä tehtiin muun muassa postimerkkejä. Pian avaruuslennon jälkeen lähetettiin yksi Strelkan pennuista, Pushinka, lahjana Yhdysvaltojen presidentti John F. Kennedyn lapsille. Pushinkan jälkeläisiä on elossa yhä edelleen. Belka ja Strelka täytettiin niiden luonnollisen kuoleman jälkeen. Belka on tällä hetkellä näytteillä Moskovassa ja Strelka on ollut vuosikymmeniä osana kiertävää näyttelyä.


title: USS Maine (ACR-1)

text: USS Maine (runkonumerot ACR-1) oli Yhdysvaltain laivaston vuonna 1889 vesille laskettu toisen luokan panssariristeilijä ja myöhemmin panssariristeilijä.


title: USS Maine (ACR-1)

text: Alus tilattiin 3. elokuuta 1886 New Yorkin laivastontelakalta Brooklynistä, missä köli laskettiin 17. lokakuuta 1888. Alus laskettiin vesille 18. marraskuuta 1889 kumminaan laivastoministeri Benjamin Tracyn tyttärentytär neiti Alice Tracy Wilmerding ja otettiin palvelukseen 17. syyskuuta 1895 päällikkönään Arent S. Crowninshield.


title: USS Maine (ACR-1)

text: Alus lähti 5. marraskuuta 1895 laivastontelakalta Gardinerinlahden kautta Newportiin Rhose Islandille varustettavaksi 16.-23. marraskuuta, minkä jälkeen se jatkoi 25. marraskuuta Portlandiin Maineen esiteltäväksi nimeämisosavaltiossaan. Alus lähti merelle koeajoihin ja vastaanottotesteihin 29. marraskuuta ja se liitettiin Pohjois-Atlantin laivueeseen 16. joulukuuta. Alus lähti Newportin kautta Tompkinsvillen New Yorkiin, jonne se saapui 23. joulukuuta. Alus jatkoi seuraavana päivänä Fort Monroeen Virginiaan, jonne se saapui seuraavana päivänä.


title: USS Maine (ACR-1)

text: Alus oli Fort Monroessa ja Newport Newsiissa kesäkuuhun 1896 ja se lähti 4. kesäkuuta Key Westiin kahden kuukauden koulutuspurjehdukselle, mistä se palasi Norfolkiin 3. elokuuta. Alus operoi itärannikolla vuoden 1897 loppupuolelle, jolloin se lähti Havannaan Kuubaan suojaamaan Yhdysvaltain kansallisia etuja ja kansalaisia rauhattomalla alueella.


title: USS Maine (ACR-1)

text: Alus lähti 11. joulukuuta 1897 Hampton Roadsista Key Westiin, jonne se saapui 15. joulukuuta. Key Westissä alus liittyi Pohjois-Atlantin laivueen osastoon sotaharjoituksiin, joiden päätyttyä alus jatkoi matkaansa 24. tammikuuta 1898 Havannaan.


title: USS Maine (ACR-1)

text: Alus saapui Havannaan 25. tammikuuta ja aluksen päällikkö Charles D. Sigsbee ankkuroi aluksensa keskelle satamaa ja asetti suuren vahdin. Aluksella ei ollut vapaavuoroa ja siellä oli varauduttu mahdolliseen sabotaasiin. Aluksella tapahtui 15. helmikuuta noin kello 21.40 voimakas räjähdys, joka repi aluksen kappaleiksi tuhoten koko keulan. Aluksella olleista 350 merisotilaasta sai surmansa tai katosi 252. Lisäksi Havannan sairaaloissa kuoli muutaman seuraavan päivänä aikana vammoihinsa kahdeksan. Eloonjääneet siirrettiin Ward Linen höyrylaiva "City of Washingtonille" ja Espanjan laivaston risteilijä "Alfonso XII":lle. Sotaoikeus tutki onnettomuutta, johon ei löydetty syyllistä. Yhdysvaltain yleinen mielipide oli niin suuttunut tilanteesta, että se johti lopulta sotaan Espanjan kanssa 21. huhtikuuta 1898.


title: USS Maine (ACR-1)

text: Yhdysvaltain kongressi valtuutti 5. elokuuta 1910 hylyn nostamisen. Yhdysvaltain maavoimien pioneerien valvonnassa hylky saatiin lopulta pohjasta 2. helmikuuta 1912. Hylky hinattiin merelle, missä se upotettiin Meksikonlahdella syvään veteen sopivin menoin ja sotilaallisin kunnianosoituksin 16. maaliskuuta.


title: USS Maine

text: USS Maine voi tarkoittaa seuraavia Yhdysvaltain laivaston aluksia:


title: Explorer 8

text: Explorer 8 oli yhdysvaltalainen tutkimus-satelliitti joka laukaistiin 3. marraskuuta 1960. Se oli tarkoitettu tutkimaan elektronien ajallista ja alueellista jakaumaa, ionien keskitystä, ionien massaa, mikrometeoriittien jakelua, ja mikrometeoriittien massaa ionosfäärissä 400–1600 km korkeuksilla ja niiden vaihtelua täysin aurinkoisista olosuhteista täydelliseen varjoon, tai yöaikaan.


title: Explorer 8

text: Hyötykuorma oli kahden katkaistun kartion muodossa, joiden pohjat liitettiin lieriömäiseen ekvaattoriin. Ulkokuori oli alumiinia ja sen halkaisija oli 76 cm ja korkeus 76 cm.


title: Randa Abdel-Fattah

text: Randa Abdel-Fattah (s. 1979 Sydney, Uusi Etelä-Wales, Australia) on australialainen kirjailija. Hän on sukujuuriltaan palestiinalais-egyptiläinen.


title: Randa Abdel-Fattah

text: Abdel-Fattah vietti lapsuutensa Melbournessa ja kävi katolista alakoulua ja islamilaista collegea. Hän opiskeli Melbournen yliopistossa oikeustiedettä ja humanistisia aineita ja on työskenteli yritysjuristina Sydneyssä. Hän toimii ihmisoikeusjärjestöissä ja Australiassa musliminaisten edustajana.


title: Randa Abdel-Fattah

text: Abdel-Fattah valittiin 2009 Weekend Australian Magazinen kymmenen nousevan johtajan joukkoon luokassa "yhteiskunta", ja häntä pyydetään usein viestimissä kommentoimaan Palestiinaa, islamia ja Australian muslimeja koskevia kysymyksiä. Hän on työskennellyt oikeudenkäyntiavustajana, ja hänen tutkimuskohteensa tohtorin arvoa varten ovat monikulttuurisuus ja rasismi Australiassa.


title: Randa Abdel-Fattah

text: Abdel-Fattah on saanut kirjoistaan useita palkintoja ja ollut 2017 Astrid Lindgrenin muistopalkintoehdokkaana.


title: Randa Abdel-Fattah

text: Abdel-Fattah asuu puolisonsa ja lastensa kanssa Sydneyssä.


title: Discoverer 17

text: Discoverer 17, tunnettu myös Corona 9012, oli yhdysvaltalainen optinen tiedustelusatelliitti joka laukaistiin vuonna 1960. Se oli KH-2 Corona-satelliitti. Se perustuu Agena-B:hen.


title: Discoverer 17

text: Discoverer 17:n laukaisu tapahtui 20:43 UTC 12. marraskuuta 1960. Käytettiin Thor DM-21 Agena-B-rakettia, Vandenberg Air Force Basesita. Kun se saavutti kiertoradan, sille annettiin Harvard nimitys 1960 Omicron 1. Se oli ensimmäinen KH-2-satelliitti joka pääsi onnistuneesti kiertoradalle.


title: TIROS-2

text: TIROS 2 (tai TIROS-B) oli pyörrestabilisoitu sääsatelliitti, joka laukaistiin vuonna 1960. Se oli toinen TIROS-ohjelman lennoista. Se palasi takaisin Maan ilmakehään vuonna 2014. Satelliitin tarkoitus oli testata kokeellisia televisio- ja infrapunalaitteistoja.


title: Comatex

text: Comatex ("Compagnie Malienne de Textile") on malilainen tekstiiliteollisuusyritys. Sen toimipaikka ja tuotantolaitos sijaitsevat Ségoussa.


title: Comatex

text: Kiinan tuella rakennettu tekstiilitehdas avattiin vuonna 1968. Konkurssin partaalla ollut valtionyhtiö yksityistettiin vuonna 1994. Sen pääomasta 80 % omistaa kiinalainen China Overseas Engineering Group COVEC ja 20 % Malin valtio. Comatex jalostaa CMDT:n tuottamaa puuvillaa ja valmistaa lankaa ja kankaita kotimaiseen kulutukseen ja vientiin. Se pystyy käsittelemään vuosittain 2 000 tonnia puuvillaa ja tuottamaan 10 miljoonaa metriä harmaata ja 12 miljoonaa metriä painettua kangasta sekä valkaisemaan ja värjäämään 450 tonnia lankaa. Yhtiö on Länsi-Afrikan suurin tekstiilinvalmistaja ja sillä on yli 1 400 työntekijää.


title: Comatex

text: Comatex jalostaa noin kaksi prosenttia Malissa tuotetusta puuvillasta. Sen ongelmia ovat vanhentunut koneisto, korkeat energiakustannukset ja ulkomainen halpatuonti. Yhtiön toiminta on ollut välillä pysähdyksissä ja sen sanotaan olevan jälleen vararikon partaalla.


title: USS New York (ACR-2)

text: USS New York (runkonumerot ACR-2 ja CA-2) oli Yhdysvaltain laivaston vuonna 1891 vesille laskettu panssariristeilijä ja myöhemmin A-luokan (raskas) risteilijä.


title: USS New York (ACR-2)

text: Alus tilattiin 7. syyskuuta 1888 William Cramp and Sonsilta Philadelphiasta, missä köli laskettiin 30. syyskuuta 1890. Alus laskettiin vesille 2. joulukuuta 1891 kumminaan neiti Helen Page ja otettiin palvelukseen 1. elokuuta 1893 päällikkönään Arent S. Crowninshield.


title: USS New York (ACR-2)

text: Alus nimettiin 16. helmikuuta 1911 "USS Saratogaksi". Se oli seuraavat viisi vuotta Kauko-Idässä. Alus palasi 6. helmikuuta 1916 Bremertoniin Washingtoniin, missä se siirrettiin Tyynenmeren laivaston reserviin.


title: USS New York (ACR-2)

text: Yhdysvaltain ensimmäiseen maailmansotaan liittymisen uhatessa alus palautettiin palvelukseen 23. huhtikuuta 1917 ja se liitettiin Yhdysvaltain Tyynenmeren partiojoukkoihin 7. kesäkuuta. Syyskuussa alus purjehti Meksikoon torjuakseen kapinoinnin aiheuttaman uhan alueelle. Ensenadassa alus pysäytti ja auttoi valtaamaan kauppa-aluksen, joka kuljetti 32 Saksan keisarikunnan agenttia ja joukkoa Yhdysvalloista kutsuntoja paenneita. Marraskuussa alus läpäisi Panaman kanavan liittyen Atlantin laivaston risteilijöihin Hampton Roadsissa, missä se nimettiin 1. joulukuuta uudelleen "USS Rochesteriksi".


title: Eero Paso

text: Eero Paso (s. 19. heinäkuuta 1954 Utajärvi) on suomalainen Uudellamaalla asuva kirjailija, valokuvaaja ja rakennusmies.


title: Eero Paso

text: Paso kävi keskikoulun ja iltalukiota Oulussa sekä opiskeli Limingan taidekoulussa 1979–1981. Hän on suorittanut myös rakennusmiehen ammattitutkinnon. Paso on työskennellyt rakennuksilla, varastomiehenä, autonkuljettajana ja tehdastyöläisenä Suomessa ja Ruotsissa. Hän oli myös kalatehdastyöläisenä Ruijassa 1982–1983. Rakennusalalla hän ollut vuodesta 1988 alkaen ja asuu nykyisin Lapinjärvellä Uudellamaalla.


title: Eero Paso

text: Eero Paso on kirjoittanut Pohjois-Suomen maaseudun elämän murroksesta 1960- ja 1970-luvuilla ("Talvitietä pitkin"), ruotsinsuomalaisten siirtolaisten elämästä 1980-luvulla ("Ruotsinmaa") sekä Ruijaan kalatehtaaseen töihin lähtevistä suomalaisista ("Kylmän talven tapahtumat"). Metsästystä, kalastusta ja retkeilyä harrastava Paso on kirjoittanut myös eränovelleja joita on julkaistu "Eränkävijä 1988"-antologiassa sekä Metsästys ja Kalastus-lehdessä. Pason runoja on julkaistu kulttuurilehti Kaltiossa. Paso toimi 1980-luvulla valokuvaajana Metsäntutkimuslaitoksen Muhoksen toimipisteessä. Valokuvaajana hän on osallistunut yhteisnäyttelyihin ja pitänyt omat näyttelyt Porvoossa 1997 sekä Loviisassa 1997 ja 2000.


title: Mikael Äijälä

text: Mikael Äijälä on suomalais-luxemburgilainen jääkiekkoilija. Hän edustaa seuratasolla luxemburgilaista Tornado Luxembourgia. Hän pelasi Luxemburgin maajoukkueessa vuoden 2018 jääkiekon maaimanmestaruuskilpailuiden IB-divisionassa.


title: Bosson von Willebrand

text: Carl-Gustaf Bosson von Willebrand (s. 28. lokakuuta 1940 Helsinki) on suomalainen radio- ja televisiotoimittaja ja kriitikko.


title: Bosson von Willebrand

text: Bosson von Willebrand syntyi lentokapteeni Bo von Willebrandin ja kielenkääntäjä Ulla Idmanin perheeseen. Hänen puolisonsa vuodesta 1994 on Säde Hautamo. Von Willebrand työskenteli Yleisradion toimittajana 1963–1964 ja Finlands svenska televisionin toimittajana ja kulttuuri-, kirjallisuus- ja elokuvakriitikkona vuodesta 1969, sekä sittemmin freelancer-toimittajana ja elokuvakriitikkona. "Dagens Industrin" Suomen kirjeenvaihtaja von Willebrand oli 1979–1981, televisiotuotannon opettajana hän toimi 1980–1982. Vuonna 1966 von Willebrand julkaisi kuunnelman "Akateeminen kuolema". Hänen TV-dokumenttinsa "Viimeinen lento Tallinnasta" (1991) käsittelee Matkustajakone Kalevan alas ampumista kesäkuussa 1940 Suomenlahdella, jossa hänen koneen kapteenina toiminut isänsä menehtyi.


title: Hae-won Chang

text: Hae-won Chang on eteläkorealainen pianisti. Hän valmistui Soulissa taiteiden kandidaatiksi ja maisteriksi ennen kuin lähti opiskelemaan Frankfurtiin. Hän suoritti ensimmäisenä korealaisena Konzertexamenin. Chang on voittanut useita palkintoja, kuten Korean kansallisen pianokilpailun ensipalkinnon. Uransa konserttipianistina hän aloitti vuonna 1957 soittamalla Soulin filharmonikkojen kanssa Ludwig van Beethovenin c-mollikonserton. Sittemmin Changilla on ollut kiireinen ura sekä pedagogina että esiintyjänä Koreassa, muissa Aasian paikoissa, Amerikassa ja Euroopassa.


title: Christian Hommel

text: Christian Hommel on saksalainen oboisti. Hän opiskeli Freiburgissa oboensoittoa Heinz Holligerin ja pianonsoittoa James Averyn johdolla. Hommel on voittanut palkintoja muun muassa Geneven kansainvälisessä musiikkikilpailussa ja Triesten oboekilpailussa. Hän on esiintynyt solistina, kamarimuusikkona ja kapellimestarina Euroopassa, Amerikassa ja Aasiassa. Hän pääsi Bremenin taidekorkeakoulun professoriksi ja on myös pitänyt kansainvälisiä mestarikursseja. Hän on johtanut Saksan nuorisosinfoniaorkesteria.


title: Christian Hommel

text: Hommelilla on erityinen kiinnostus nykytaidemusiikkia kohtaan, mutta hän on myös muun muassa levyttänyt Naxokselle Johann Sebastian Bachin tuotantoa.


title: Ladislav Kyselák

text: Ladislav Kyselák (s. 27. kesäkuuta 1956 Brno) on tšekkiläinen alttoviulisti. Hän syntyi musikaaliseen perheeseen ja opiskeli Brnon konservatoriossa aluksi viulunsoittoa. Kaksi vuotta myöhemmin hän kuitenkin siirtyi alttoviuluun, ja hän valmistui Alois Moráňin opettamana vuonna 1976. Sittemmin hän opiskeli Prahassa ja esiintyi opintojensa päätteeksi Dvořák-salissa.


title: Ladislav Kyselák

text: Kyselák on kysytty kamarimuusikko. Hän on tullut yleisölle tutuksi maansa radiosta ja television musiikkiohjelmista. Hän on tehnyt levytyksiä kansainvälisillekin yhtiöille ja kiertänyt esiintymässä Euroopassa, Yhdysvalloissa ja Japanissa.


title: Ladislav Kyselák

text: Kyselák soitti 1980-luvun loppupuolella ensimmäistä alttoviulua Slovakian filharmonikoissa, ja hänestä tuli vuonna 1989 Janáček-kvartetin jäsen. Hänen ohjelmistoonsa kuuluu musiikkia barokista nykyaikaan. Hänen esittämiensä teosten joukossa on soolo-, kamari- ja orkesterimusiikkia.


title: Punainen heisipuu (elokuva)

text: Punainen heisipuu ("Kalina krasnaja") on Vasili Šukšinin oman romaaninsa pohjalta käsikirjoittama ja ohjaama neuvostoliittolainen draamaelokuva vuodelta 1974. Šukšin näyttelee itse myös pääosaa, vankilasta vapautuvaa rikollista joka yrittää aloittaa uutta elämää. Sekä romaania että elokuvaa pidetään Šukšinin pääteoksina, ja Jegorin rooli oli hänelle itselleen hyvin läheinen. Elokuva jäi nuorena kuolleen Šukšinin viimeiseksi, ja hän oli sitä tehdessään jo vakavasti sairas.


title: Punainen heisipuu (elokuva)

text: "Punaisen heisipuun" sanotaan yhdistävän taitavasti arkipäivän kuvauksen ja huumorin neuvostoyhteiskunnan kritiikkiin.


title: Punainen heisipuu (elokuva)

text: Nuori Jegor vapautuu vankilasta ja menee ensi kertaa tapaamaan kirjeenvaihtoystäväänsä Ljubaa. He rakastuvat, mutta miehen entisen elämän viholliset eivät jätä tätä rauhaan.


title: Punainen heisipuu (elokuva)

text: "Punainen heisipuu" oli Neuvostoliitossa vuoden katsotuin elokuva. Se voitti Bakussa pidetyn Yleisliittolaisen elokuvafestivaalin pääpalkinnon ja kolme palkintoa Berliinin elokuvajuhlilla, muun muassa kansainvälisen kriitikkojärjestön Fiprescin palkinnon. Suomessa elokuva tuli ensi-iltaan vuonna 1975 ja sai 18 101 teatterikatsojaa, millä se sijoittui vuoden 242 ensi-iltaelokuvien joukossa sijalle 90. Elokuva on esitetty Suomen televisiokanavilla 1984 ja 2001.


title: Finist – hyvä haukka

text: Finist – hyvä haukka ("Finist – jasnyi sokol") on Gennadi Vasiljevin ohjaama neuvostoliittolainen, komediallinen fantasiaelokuva vuodelta 1975. Se perustuu venäläiseen kansansatuun, Lev Potjomkinin käsikirjoitukseen ja Mihail Nozhkinin runoihin.


title: Discoverer 18

text: Discoverer 18, tunnettuna myös Corona 9013, oli yhdysvaltalainen optinen tiedustelusateliitti joka laukaistiin vuonna 1960. Se oli KH-2 Corona-satelliitti, joka perustuu Agena-B:hen.


title: Discoverer 18

text: Discoverer 18:en laukaisu tapahtui 20:20:58 UTC 7. joulukuuta 1960. Siinä käytettiin Thor DM-21 Agena-B-rakettia.


title: Matti Annala

text: Matti Annala (14. huhtikuuta 1898 Töysä – 23. marraskuuta 1958) oli suomalainen taidemaalari joka asui suurimman osan elämäänsä Alavudella. Alavuden kaupungin kokoelmissa olevia Annalan teoksia on pysyvästi esillä Alavudella Taidekeskus Harrissa pidettävässä taiteilija Matti Annalan pysyvässä muistonäyttelyssä. Annala kuului Pro Natura-taiteilijaryhmään.


title: Ootsä nähny Nikkee

text: Ootsä nähny Nikkee on Nikke Ankaran toinen studioalbumi, joka julkaistaan 27. huhtikuuta 2018. Levy myi jo ennakkoon tuplaplatinaa.


title: Hanna Risku

text: Hanna Risku (s. 1967 Mikkeli) on suomalainen kielitieteilijä, joka on Wienin yliopiston käännöstieteen professori.